Buhez ar Sent/1912/An daou-ugent kurunet merzeriet en Sebast - Wikimammenn\nBuhez ar Sent/1912/An daou-ugent kurunet merzeriet en Sebast\n◄ Franseza An daou-ugent kurunet merzeriet en Sebast Koletta ►\nDre bluen unan aneze, Meletius, e kasjont da veleien ha da avielerien o bro, d’o c’herent, d’o mignoned, heman d’e vamm, d’e vreur, d’an hini a dlee lakat he dorn en e hini, pa zizroje d’ar gêr ; hennont, d’e vreudeur, d’e c’hoarezed, d’e bried, d’e vugel, o c’himiadou hag o gourc’hemennou divezan.\nHep lorc’h, o c’houzout ervad ec’h enorer, etouez ar gristenien, relegou ar re a skuilh o gwad, dre garante evit Jezuz-Krist, hag e veze tabut alïes, zoken, diwar o fenn, e c’houlennont ma vezo kaset o eskern hag o ludu da geriaden Sarein, demdost da gêr Zela, ha ma vefont sebeliet holl eno, er mêmes be.\nAr maro dibabet evite a oe skrijus. Epad eun nozvez c’hoanv, ar verzerien a oe stlapet en noaz war eul lenn skornet a skube an avel-bis, hag a sklerijenne eur goulou a deue eus eul lochen, elec’h ma oa miret kôteriou dour klouar.\nOber a rejont da Zoue ar beden-man : « Oh ! Otrou, daou-ugent omp o vont war dachen ar stourm, grêt ma vefomp daou-ugent gwitibunan, o c’honid ar gurunen ! »\nUnan hepken, war an daou-ugent, trec’het gant ar boan, a ’n em zistagas diouz e gamaraded hag a yeas d’en em deuler, eus an dour yen, en dour zomm. Mes a-vec’h m’an evoa diskennet er gôter e izili skornet, ma tremenas.\nMa karje bezan dalc’het da c’houzanv e boan, eur pennadig-all c’hoaz hepken, e oa gonezet gantan e gurunen, evel ar re-all.\nAr zoudard a oa karget da domman an dour, a welas a-dost sempladurez ar reuzeudig a nac’he e fe, hag a-bell, nerz-kalon an nao ha tregont-all. Gwelet a rê en erc’h o c’horfou skornet, hanter-varo dija, hag ’ us d’eze, kouls lavaret, sklerijen ar baradoz o c’houlaoui, epad ma oa astennet, en harz e dreid, korf dizenoret ar c’hrener. Raktal, ar c’hras a c’hone e ene ; stlepel a ra e zilhad diwarnan : « Me ive a zo kristen ! » emezan, hag e red da gemer ar plas a chome goullo.\nDa c’houlou-de, e oe kavet e-mesk ar verzerien, ha douget e oe e gorf gant o re, war an tantad a dlee o devi. Unan hepken eus ar re gondaonet, ar yaouankan, Melithon, ne oe ket kaset : eur beradig bue a oa c’hoaz ennan, ha fizianz a oa d’ober d’ezan nac’h e Zoue. Mes e vamm a oa eno ; samman a reas anezan war he diskoa da dôl er c’harr e-mesk ar re-all. Aon he devoa na zastumje ket he mab e gurunen, pa ne zastumje ket anezi a-unan gant ar re a oa gantan er stourmad.\nRelegou an daou-ugent kurunet a oe sebeliet el lec’h m’o devoa lavaret.\nAr stourmad divezan\nSetu aman eta eur zoudard kristen hag an evoa gouzanvet poaniou kri evit Jezuz-Krist, a oa bet kaset gant ar boan betek pal ar maro ; berad ha berad, an evoa skuilhet e vue etre daouarn Doue ; ne vanke ken d’ezan nemet skuilh ar beradig divezan, hag e oa tizet gantan raktal kurunen peurbadus ar zent. Siouaz, sevel a ra, — a-boan ma c’hell sevel, — ’n em stlejan ra betek dor an ifern, ha skuilh a ra ar beradig divezan-ze eus e vue etre daouarn Satan !\n’N eur grenan e c’houlennomp ha penôs e c’hoarvezas kemend-all ? N’ouzomp ket ; mes ar pez a c’hellomp gouzout eo an doare da ’n em viret diouz eur gwall-eur ken hirvoudus.\n« Ankouaet am eus, eme ar profed, dibri ma bara, ha setu on ’n em gavet gwan ha dinerz. »\nAr bara-ze eo korf Jezuz-Krist, en sakramant an ôter. Biskoaz ne oa bet mui ezom anezan eget hirie. Tudigou paour mac’h omp, touellet, mezevennet, dallet gant geier ha safar ar bed, n’ouzomp ket, n’hallomp ket anaout, tanva, briata lezen an Otrou Doue, anez eur skoazel holl-c’halloudek. N’hallomp ket parean da vat ar gouliou grêt en hon eneou gant ar pec’hed, anez eul louzou c’houek meurbed ag a dizfe betek gwrizien an ene ; n’hallomp ket, drezomp hon unan, ren eur vue gristen na kontan war eur maro kristen. Hogen, sakramant an ôter eo al louzou c’houek, ar skoazel holl-c’halloudek.\nMar tarempredomp anezan, en stad vat, e silo en hon diabarz eur sklerijen trec’h da holl vougennou ar bed ; eun nerz da barean hon holl gouliou.\nN’en em gavfomp ket, d’hon heur divezan, nec’het hag ankeniet, o vezan kerzet dizonj ha dibreder betek eno ; ’n en em gavfomp ket gant gouliou war hon ene, ha ne ve netra da Satan o digeri neuze, a rei d’ei tol ar maro.\nMagomp alïes hon ene gant korf ha gwad Doue, ha ne vefomp ket diskaret gant stourmad an heur divezan.\nAdtapet diwar « https://br.wikisource.org/w/index.php?title=Buhez_ar_Sent/1912/An_daou-ugent_kurunet_merzeriet_en_Sebast&oldid=36421 »\nKemmoù diwezhañ degaset d'ar bajenn-mañ d'an 14 Mez 2012, da 12:08.


Lamponed Gwened, profil chez Overblog\nAccueil » Profil de Lamponed Gwened\nbandennad lamponed klasad CM skol Diwan Gwened\nTags associés : buhez ar c'hlas, kemennadennou, pennad dieub, rentan-kont\nDevezh keodedel gant al Lions Club\nChase an teñzor e Beg ar bil e miz Meurzh 2019\nEvit prientiñ ar prouad skiantoù\nDiwallit lamponed ha lamponezed, diriaou e vo ur prouad skiantoù o tenna^n d'ar c'hoazhañ. An tres ho po da adsevel ha ret e vo ivez anavezout an termenadurioù. Adgrit ar boelladenn a zo en ho programm learning apps evit adwelout an traoù : https://learningapps.org/5867165\nGweladenn karn ar mane bihan evit kregiñ gant an istor e deroù ar bloavezh\nJean-Luc Roudaut er c'hlas\nDeuet eo Jean-Luc Roudaut er c'hlas evit pleustriñ ganeomp a-raok an arvest a romep e c'hoariva Anna Vriezh, un digarez eo bet da atersiñ anezhañ evit hon abadenn radio.\nHor beaj da Gemper\nMa sellit mat al luc'hskeudennoù e c'helloc'h gwelout tasmant ar roue Grallon. si vous regardez bien, vous pourrez voir le fantôme du roi Grallon Setu neuze luc'hskeudennoù hor beaj da Gemper, n'eo ket bet ken brav an amzer hag e Gwened, met n'hon heus ket bet da glemm, daoust ma oa goloet n'hon eus ket bet riv da goulz ar pik-nik. Dedennet bras\nGeografiezh : dizoleiñ pelec'h e vevan hag anneziñ gwelloc'h\nEmañ ar skol el lec'h nemetañ e Gwened e lec'h ma chom douaroù dieub evit sevel tiez. Cheñch a raio kalzig hon ardremez er bloavezhioù o tont, peadra evidomp evit studiañ emdroadur hor c'harter ha penaos e sever un ekokarter. N'eo ket anat kompren ez eo evit doujañ d'an natur ez eus bet troc'het gwez a-vil vern ! War an dro hon eus profitet\nHor beaj da Naoned\nSetu, bet omp e Naoned ! Mall a oa gant al lamponed abaoe ma ouient ez afemp du-se ! Hir eo bet an devezh met karget mat ha plijet bras eo bet hollad ar skolidi. Goude ur veaj tremenet digudenn, setu-ni e ti-gar Naoned, e-tal emañ liorzh a plantennoù. Ur wezh savet ar strolladoù ez eomp da ergerzhiñ al liorzh savet e 1805. Rastellet ez eus bet\nEvit ar blijadur !\nGaëtan en deus kinniget un dae (un "defi") deomp : sevel an tour uhelañ posupl gant 30 toazenn spaghetti, 50 cm fiselenn, 5 tamm skotch, ha 5 chamallow. Unan eus ar chamallow a zlee bezañ e penn an tour. Evit-se hor boa 18 mn. Plijadur zo bet ha startijenn gant an holl. Met ouzhpenn ar blijadur d'ober un dra dic'hortoz hon eus desket, (met gouzo\nMini concert à la résidence avec Lorena


Pajenn:Le Clerc - Ma beaj Londrez, 1910.djvu/109 - Wikimammenn\nPajenn:Le Clerc - Ma beaj Londrez, 1910.djvu/109\nen galleg gant unan eus barzed ar C’hanada ha bet dizrevellet d’imp gant an otro Bruchesi ! ’N eur glevet anei e redas an dour war meur a lagad. En gwirione bean hon deus breman hon gwalc’h a dudi. Ha koulskoude hon deus c’hoaz an eurvad da glevet an otro kardinal Ferrari, arc’heskob Milan.\nEn galleg ive e komz ouzimp, evitan da vean Italian : peadra da laket lorc’h ennomp-ni Fransizien ha da ziskoe ec’h ê ar c’hardinal Ferrari eun den disket bras. Ha n’ê ket hepken ar galleg a blij-d’ean, mes ive Bro C’hall. Rak, goude bean roet meulodi da gêr Londrez evit an digemer ken kaer a ra d’ar gendalc’herien a ziavêz, hag evit ar boan a gemer he bugale gatolik da drei ar sperejo war an tu mat, e lavar e zo stad vras ennan o welet er zal-man kement a Fransizien. « Ar Frans a-bez, emean, am eus treuzet, evit dont aman eus Milan, hag en Paris, goude ma oa an de-se eun de pemde, em eus gwelet ilizo leun a dud. Nan, « Merc’h henan an Iliz » n’eo ket maro, n’eo ket zoken kousket. Ar Frans katolik a zo dihun. Goude bean, dirak ar bed-oll, en em laket da baour evit chom feal ouz an Tad Santel ar Pab, en em ziskoe hirie ken krenv ha biskoaz : rak harpet eo war bugale grenv o deus evit nerz an hini a gaver er gomunion hag evit ere an hevelep karante e-kenver Doue an Tabernakl. »\nAchu e ziviz gant ar c’hardinal Ferrari, e ro e vennoz d’e chilaouerien : Ha pep-hini anê war e du : koulz meren a zo digoueet.\n§ VII. — BURZUDO LOURD HAG AN EUKARIST. — « KOMUNIOMP BEMDE » EME AN OTRO AMETTE\nA-benn taer heur en em gavomp adarre bodet en Caxton-Hall, ha ganimp, evit delc’hen ar gador a\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/109&oldid=109552 »\nKemmoù diwezhañ degaset d'ar bajenn-mañ d'an 6 Du 2017, da 12:19.


Pajenn:Morvan - Kenteliou hag istoriou a skuer vad evit ar Vretoned, 1889.djvu/111 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/111\neun hu hag eur jolori ar vrasa, e creiz ar malloziou. Unan anezho, evit diskuez beza guelloc’h potr eged ar re all, a votaz he zeleur en eur puns. Kerkent great ha lavaret ; ar skeuden a voue strinket en eur puns e creiz ar blasfemou hag a bep seurt comzou milliget. Ar jolori gouscoude ne badas ket pell ; an hini en doa aliet da genta ober an torfet, a gollaz ar guelet var al leac’h, hag a voue red he ren dre an dorn evit mont d’he di. Den ne c’hellas miret da zonjal e voa eno eur gentel roet d’an dispac’herien-ze.\nBloaveziou a dremenaz, ar peoc’h a deuaz, hag ar relijion a deuaz ive adarre en dro. Gouscoude skeuden ar Verc’hez a chome e gouelet ar puns, hag an oll dud honest a ioa glac’haret a gementse. Eun dervez person ar barrez a lavaras dezho : « Va mignoned, red eo deomp ober amand henorabl d’ar Verc’hez santel, ha tenna he skeuden benniget euz ar puns eleac’h ma zeo bet stlapet. »\nPephini a gavas mad ali an aotrou person ; laket e voue deiz, ha great gouel en deis-ze.\nOll dud ar barrez a ioa en em zestumet en dro d’ar puns. Ne vanke nemet an aotrou person, hag her gortozet evit comans al labour. Digouezout a reas, mes n’edo ket he unan ; ren a rea dre an dorn eun dall anavezet mad gant an oll, mes n’edot ket o c’hortos he velet eno. Grosmol a zavas, mes ar person a lakeas tevel :\nChristenien, emezhan, an dall paour-ze a zo deut d’am zi er mintin-ma, evit goulen diganhen ha diganeoc’h eur c’hras am eus prometet dezhan en hoc’h hano. C’hoant en deuz hen lesfac’h da zicour sacha var ar c’herdin evit tenna skeuden ar Verc’hez euz ar puns-ze eleac’h ma en deus sicouret he stleper brema ez eus dek vloas. Glac’har en deus d’an\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/111&oldid=161757 »\nKemmoù diwezhañ degaset d'ar bajenn-mañ d'an 9 Mae 2020, da 09:42.


Teodorig II - Wikipedia\nTeodorig II (en goteg: Þiudareiks II; ?-466) a voe roue ar Vizigoted eus 453 betek 466, goude lazhañ e vreur henañ Torismond.\n1.1 Ren ar roue\n1.1.1 Dizalc'h diouzh Roma\n1.1.2 Politikerezh kreskiñ\n1.2 Embann Teodorig II\nMab e oa d'ar roue Teodorig Iañ, ha d'e eil pried, ar rouanez, ur briñsez got hag a oa merc'h da Alarig Iañ, a greder, pa skrive Sidonius Apollinaris e oa mab-bihan e oa d'ar roue Alarig.\nSavet e voe e lez Toloza, ha kelennet e voe gant Eparchius Avitus, prefed Galia, pa ne voe ket skoliet e vreur henañ, Torismondo. Tostoc'h dezhañ eget dezho e oa sevenadur Roma eta.\nPerzh a gemeras en emgann ar en 451, e penn ur bagad Goted, e tu ar Romaned, gant e dad Teodorig Iañ hag e vreur henañ Torismond.\nGant e vreudeur en em savas a-enep Torismond a oa o klask kemer kêrioù Arle ha Narbona. Drouklazhañ a reas e vreur Torismond, gant skoazell o breur all Frederico, iset gant ar jeneral roman Aetius ha kemer ar galloud e 453. Evit Toloza, a oa bet kemeret gant Wallia en 418, a chomas kêr-benn ar mestr nevez.\nO chom e oa en Toloza. Emglev a eure gant Valentinian III .\nRen ar roueAozañ\nE 453 e voe anvet da roue. Ur rouantelezh daoubennek e seblant bezañ bet, gant daou roue : Teodorig hag e vreur Federig, dindanañ moarvat hogen jeneral a-bouez. E "Kronik" Marius d'Avenche e vez lavaret ur roue anezhañ.\nDizalc'h diouzh RomaAozañ\nEn 454 e voe mouget emsavadeg bagaoded Hispania Tarraconensis gant Frederig.\nPa varvas Aetius, en 455, e roas Teodorig harp da Avitus en ur vodadeg pennoù bras galian-roman e Beaucaire, ma voe anvet Avitus da impalaer ar C'hornôg en Arle, hag anavezet en Italia ; harp a roas ivez da Peonius da vezañ prefed ar pretordi.\nAn impalaer Majorian a reas emglev a-nevez gant Teodorig II en 458. Darempredoù mat en devoa gant Sidoine Apollinaire, mab-kaer da Avitus, hag eskob Clermont, a veneg Teodorig meur a wech. Hervezañ e oa ur roue speredek ha desket, gwareger mat, arian ha feiz, hep bezañ gredus, na troet enep ar gatoliked, goude ma klaske bihanaat galloud an eskibien, ha krouiñ keodedoù hep galloud katolik enne, evel Baiona-Lapurdum, ha ma eveshae kumuniezhioù katolik e rouantelezh. Kouviañ ouzh e daol a reas an eskob Orens, eus Auch, hag aotre a roas dezhañ da vennigañ ar meuzioù; degemer a roas da eskob Saintes, Vivien e anv, a oa deuet da c'houlenn skañvaat bec'h an tailhoù war e genfeizidi.\nAn emglev a beoc'h entre Sueved ha Goted, goude eured c'hoar Teodorig II da Réchiaire, ne badas nemet betek marv ar roue suev en 455. Teodorig II envoya une ambassade auprès du roi des Suèves pour maintenir la paix. Mais les Suèves attaquent la Tarraconaise. Sous couvert de l'autorité romaine, Théodoric II mène en personne des attaques enep Galiza ha Lusitania : kemer a reas Braga en 455 hag adarre en 457, Merida en 456, preizhata Astorga (5 Here) ha Palencia en 457 ; tapet e voe Réchiaire ha lazhet. Pa voe distro da Akitania e roas galloud d'e jeneraled wizigot, an dug Sunerig ha Cyrila, evit derc'hel an urzh e kornôg Iberia. En 460, e klaskas ober da Remismond\nEn 463 e reas tro wenn pa glaskas aloubiñ lezioù al Liger a oa dindan Aegidius, ha trec'het e voe en emgann Orleañs. Eno e voe lazhet e vreur Frederig. Met gant marv Aegidius e teuas a-benn da zistreiñ da ren war lez al Liger en-dro da Orleañs.\nEmbann Teodorig IIAozañ\nPetra bennak ma veze lavaret e oa Teodorig II e penn ur stad stag ouzh Roma e oa ur rouantelezh zizalc'h a-grenn : war-dro 450\n154 chabistr a oa el lezenn-se, savet war skouer ar gwir roman. Ur skrid da lakaat peoc'h er rouantelezh e oa da vezañ, met ul levr kastizoù e oa kentoc'h, hag a aoze an tu da sachañ arc'hant digant an dud kastizet.\nHervez ar skrid e oa div bobl en e rouantelezh: ar Varbared hag ar Romaned, ha daou rumm tud: ar re frank hag ar re difrank. Lakaet e voe reolennoù d'ar skraperezh-gwragez, ha kastizet ar skraperien hag o harperien. N'hall ket un intañvez addimeziñ e-pad bloaz goude marv he fried,\nSevel a ra roll an torr-dimezioù aotreet (avoultrerezh graet gant ar wreg, lazhañ un den gant ar gwaz, ...), ar reolennoù-kastiz d'ar wallerien hag ar werzherien bugale, d'an dud frank ha d'ar sklaved, ha gwareziñ a reas ar gwragez diouzh gwalloberoù o friedoù, o tifenn na vije prosezet ouzh ar wreg e-lec'h ouzh he fried.\nDic'houzouget e voe gant e vreur Eurig, a oa arian gredus.\n↑ Le royaume wisigoth d'Occitanie\nAdtapet diwar « https://br.wikipedia.org/w/index.php?title=Teodorig_II&oldid=1962046 »


Enez Sant-Martin - Wikipedia\nSant-Martin (galleg : Saint-Martin ; nederlandeg : Sint Maarten) zo un enezenn e biz an Antilhez, 250 km eus enezeg Gwadeloup ha 240 km er reter da Buerto Rico. Rannet eo etre div stad, Bro-C'hall hag an Izelvroioù :\nSaint-Martin en hanternoz, gwechall e departamant gall Gwadeloup, a zo ur strollegezh tramor eus Bro-C'hall tramor.\nSint Maarten er c'hreisteiz, a zo ur stad emren eus Rouantelezh an Izelvroioù.\n"Saint-Martin" ha "Sint Maarten"\nEnez Sant-Martin hag ar broioù tro-dro.\nAr saozneg eo ar yezh muiañ komzet. Div yezh kenofisiel all zo : ar galleg en hanternoz, e Saint-Martin, hag an izelvroeg er c'hreisteiz. Ar yezhoù all n'int ket ofisiel, nag ar spagnoleg, komzet gant tud deuet eus ar Republik Dominikan, nag ar c'hreolegoù.\nAr galleg eo yezh ar skolioù en hanternoz, evit mad ar bihanniver gall-ha-gwenn, diwar-goust ar bobl saoznek izel, a glask kas he bugale da skolioù saoznek ar c'hreisteiz.(Daveoù a vank)\nKreolegoù a vez komzet ivez :\nkreoleg saoznek, komzet gant tud an enezenn hag an dud deuet eus an inizi saoznek a dro-war-dro ;\nkreolegoù gallek, gant tud deuet eus Gwadeloup, Martinik, pe Haiti ;\nkreoleg spagnolek, gant tud deuet eus an inizi spagnolek a dro-war-dro hag eus ar Republik Dominikan dreist-holl.\nAn harzoù etre Saint-Martin ha Sint Maarten.\nUr monumant nevesoc'h war an harzoù e 2008.\nIrma e 2017Aozañ\nD'ar 6 a viz Gwengolo 2017 e voe skoet Saint-Martin, war-lerc'h Saint-Barthélemy gant ar gorventenn Irma : renket er rumm 5 e-pad 33 eurvezh, 300 km en eur, 9 den lazhet ha 50 gloazet, ur bern tier diskaret.\nAdtapet diwar « https://br.wikipedia.org/w/index.php?title=Enez_Sant-Martin&oldid=1901768 »\nDernière modification le 3 Mae 2021, à 10:58\nKemmoù diwezhañ degaset d'ar bajenn-mañ d'an 3 Mae 2021, da 10:58.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Jack Chambers) (KildareStreet.com)\nResults 1-20 of 834,491 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Jack Chambers)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Jack Chambers)


Mont en-dro Diwan | Lec'hienn skol Diwan kemperle\nDiwan a zo ur strollad kerent ha kelennerien o deus dibabet skoazell ha reiñ buhez da sevenadur Breizh dre ar skoliata e brezhoneg. Ar brezhoneg, benveg modern evit soñjal, kehentiñ hag ezteurel, eo ar yezh nemeti implijet er c’hlas hag e buhez ar skol.\nDiwan a zo ur rouedad skolioù unyezhek lik, digoust ha digor d’an holl. Ar vugale, liesyezhek ha digor war ar bed, a vez lakaet e-kreiz ar bedagogiezh. Ar gerent a zo emouestlet ha kengred. Ar gelennerien o deus ur perzh bras e raktres Diwan, labourat a reont evit ma vo muioc’h a vrezhonegerien hag anavezet gwelloc’h sevenadur Breizh.\nSkolioù kevredigezhel eo ha pouezus eo da bep hini kemer perzh e buhez pep skol.\nCopyright © 2014 - 2019 Lec’hienn skol Diwan kemperle


Ar C’hoc’hu - Mirdi an Arzoù-kaer e Gwened - Bretagne Musées\nEus ar 1añ a viz Here d’an 31 a viz Mae : digor eus ar Meurzh d’ar Sul (nemet d’an deizioù-gouel), eus 1e30 da 6e gk\nEus ar 1añ a viz Mezheven d’an 30 a viz Gwengolo :\nbilhed koublet evit mirdi ar C’hoc’hu ha hini Kastell Gailhard\nPass Mirdi : 12 €. Evit mont da holl virdioù Gwened e-pad bloaz.\nBilhedoù digoust ha digresket : digoust eo mont er mirdi evit ar re dindan 18 vloaz, an dud a zo koumanantet d’ar vediaoueg, deskarded atalieroù arzoù-neuziañ Maner Trussac (gant ma vo diskouezet ar gartenn), an dud a c’hall kaout prizioù G ha H ar rannad tiegezhel (gant ma vo diskouezet un testeni), izili Kevredigezh Liesdiskiblezh ar Mor-Bihan, Mignoned an arz a vremañ e mirdi Gwened, ar re o deus ur gartenn ICOM pe ur gartenn kazetenner, mirour pe heñcher-prezeger. N’eo ket digoust ar prezegennoù hag an emgavioù renket gant ar mirdi, nemet evit Mignoned an arz a vremañ e mirdi Gwened. Ur priz digresket zo evit ar studierien (etre 18 ha 25 bloaz), ar re a glask labour, ar gelennerien hag an dud nammet, hag ivez evit ar re o deus bet ur bilhed « gweladenniñ kêr » digant ar servij da vuheziñ ar glad.\nPriz leun 4,60 €\nPriz digresket 2,90 €\nDigoust d’ar Sul\nPriz evit ar strolladoù, hep heñcher-prezeger (ouzhpenn 10 a dud) 2,90 €\nAr C’hoc’hu, Mirdi an Arzoù-kaer, a embann un identelezh gwriziennet don e doare an arz a vremañ. Abaoe un tammig ouzhpenn tregont vloaz zo ez eo bet an diskouezadegoù dibad digarezioù da ziskouez fesonioù liesseurt ar c’hrouiñ plastek bev. E-mesk re all, diskouezadegoù o deus roet da welet labour Pierre Buraglio, Olivier Debré, Guy Le Meaux, François Morellet, Aurélie Nemours, Jean-Pierre Pincemin. Gouestlet eo an estaj kentañ da oberennoù Geneviève Asse, ul livourez vreizhat brudet e meur a vro, ha dre-se e c’hall ar vizitourien gwelet an donezon vras a zo bet graet d’ar mirdi gant an arzourez.\nEn tachad-pad e roer ivez ur plas bras d’an oberennoù eus fin an XIXvet kantved hag eus penn kentañ an XXvet kantved. Danvez ur sell zo er skeudenn arouezus eus ar C’hrist ouzh ar groaz livet gant Eugène Delacroix (1798-1863) hag en dastumad breizhat puilh a weledvaoù romantel hag a livadurioù intret gant ar vodernelezh.


Troidigezhioù | A ! Lenn...\nCategory Archives: Troidigezhioù\nKouplan 3 : Libre comme l’air, Sara Lövenstam, bro-Sued (2019)\nDa heul ur fazi e-barzh keflusker-klask Google on en em gavet o lenn ar romant-mañ evel pa vije an eil eus e rummad. An trede eo koulskoude.\nN’eo ket ur gwall afer : an daveoù roet a zo stag ouzh al levrenn gentañ dreist-holl. Ha pep romant eus an heuliad-mañ a ginnig un enklask disheñvel ha distag diouzh ar re all.\nStartoc’h eo deuet ar vuhez da vezañ evit Kouplan : n’en deus ket mui bod ebet e neblec’h. Ret dezhañ kousket er-maez hag en em zibab evit kavout peadra da zebriñ ha d’ober war-dro e yec’hed. An enklasker prevez a zo anezhañ a zo, war un dro, ul loen preizhet gant tud a bep seurt, poliserien en o zouez.\nStatud ha stuz-buhez divoaz Kouplan a c’hwezh ur blaz dic’hortoz e-barzh an enklask hag a vije dister a-walc’h a-hend-all. Un enklask ha n’eo nemet un digarez evit kontañ istor an haroz m’eo Kouplan. Dilufr ha krammennek, met un haroz memestra, gras d’an dibaboù en deus graet hag o deus kaset anezhañ da Stockholm ha da zizoloiñ e wir identelezh. Met war se, ne lavarin ger ebet, deoc’h da gaout plijadur ar souezhadenn.\n1 Evezhiadenn\t| tags: 3, air, comme, Kouplan, Lövenstam, Libre, Sara\t| posted in Galleg, Polis, Romantoù, Troidigezhioù\nBaradoz hag ifern, Jon Kalman Stefansson, bro-Island (2007)\nLakaet e brezhoneg gant Olöf Petursdottir ha Mich Beyer, embannet e brezhoneg e 2019.\nUl levr o reiñ un aergelc’h dreistordinal eo hennezh. Daoust ma vije ur gwir istor o tougen anezhañ, eo ret e lenn a dammoù hir evit kaout amzer da splujañ er bed deskrivet ha d’e dañva don. En em lakaat en ur spered “lenn barzhoniezh” muioc’h eget en ur spered “lenn un istor”.\nEn em soñjet on, e-kerzh va lennadenn, war ar pezh a ra eus al levr-mañ un oberenn zibar. Dont a ra evit darn eus ar c’hemm etre an natur gouez, dihegar, ha natur mabden gant he gwanderioù hag e zrochderioù. Met estreget se a zo. Soñjet em eus neuze e teue eus an doare ma vesk ar skrivagner ar prederouriezh gant ar pemdez, kontrol d’ar pezh a ra kalz romantourien all. Dre vras, pa lenner ur romant, e heulier un istor hag e vez rasket gant ar skrivagner kement tra ha ne denn ket outañ. Met amañ e vez degemeret ar prederiadennoù evel ul lodenn eus an istor, nemet ar c’hontrol e vije : degemeret an istor evel ul lodenn eus ar prederiadennoù ?\nUn dra zo sur, dispar eo an disoc’h. Lakaat a ra an unan e-tal d’e goulennoù diazez war ar vuhez, ar marv, ar garantez, ar gened, ar gozhni. Kriz ha soutil eo war un dro. Ul levr eus ar seurt levrioù ne vezer ket ar memes den a-raok bezañ o lennet, ha goude. Un taol-kaer, ur skrivagner da heuliañ pizh eta.\n2 Evezhiadenn\t| tags: baradoz, Beyer, ifern, Jon, Kalman, Mich, Olöf, Petursdottir, Stefansson\t| posted in Romantoù, Troidigezhioù\nNerto, Frédéric Mistral, Frañs (1891)\nUnan eus oberennoù brudetañ Mistral eo Nerto. Un hir a varzhoneg eo (4000 gwerzenn), o kontañ un istor epik tennet eus ur vojenn-pobl. O c’hoari, tad Nerto en deus kollet ene e verc’h, a yelo gant an diaoul pa vo 16 vloaz.\nN’eo bet miret nag al lusk nag ar rimoù en droidigezh vrezhonek, evit doujañ ster an destenn. N’heller profitañ nemet eus an istor, a vez lennet evel ur romant eus ar mare-se (Alexandre Dumas…). Romantel-kenañ eo ha leun a lammoù-dilammoù.\nN’on ket bet evit mirout a gaout souezh : a-benn ar fin, sevenadur okitania zo kalz dianavoc’h din eget hini ur bern broioù all.\nBrudet eo bet ar varzhoneg Nerto ha tapet he doa ur priz digant Akademiezh Frañs, ar pezh a zo drol pa ouezer e oa skrivet en okitaneg. Gwiriet em eus, ar priz Vitet n’eo ket ur priz ispisial evit an oberennoù e yezhoù all eget ar galleg met ur priz evit ar skrivagnerien baour dellezus. Marteze e c’hell bezañ displeget gant bezañs an droidigezh gallek e-tal d’an destenn okitanek, en embannadur orin.\nDiwezhatoc’h eo aet Nerto da c’hoarigan savet ar sonerezh anezhañ gant Charles-Marie Widor ha krouet e 1924. Levrenn an oberenn, savet gant Maurice Lénat, n’eus ger okitanek ebet ken ennañ.\nUl lennadenn zedennus eo. Dioueret em eus ur pennad-digeriñ bennak, da zisplegañ kenarroud krouidigezh an oberenn ha kenarroud istorel an itrik, lec’hiet tro Avignon er Grennamzer.\n1 Evezhiadenn\t| tags: Frédéric, Mistral, Nerto, Okitaneg, Pradig\t| posted in Barzhonegoù, Brezhoneg, Istor, Kontadennoù ha Mojennoù, Troidigezhioù\nAr Baron pintet, Italo Calvino, bro-Itali (1957)\nEmbannet eo bet an droidigezh vrezhonek, savet gant Serj Richard, e 2019.\nGoude Ar beskont daouhanteret ez eo ar romant-mañ eil hini ur rummad tri.\nDa heul ur vrochadenn familh dister en em laka Cosimo, 12 vloaz, da vouzhañ. Krapat a ra e-barzh ur wezenn eus domani e dad. Ne ziskenno biken ken betek fin e vuhez.\nDrol eo tem al levr hag, evel hini ar romant kentañ, diwirheñvel. Met n’eus ket kalz traoù el levr ha ne glotfent ket gant ar bed gwirion. Depegn a ra mat-tre Italo Calvino doareoù-bevañ ha spered tud Italia en XVIIIvet kantved, neket e ti an noblañsed nemetken met e ti kêriadenniz, plouiz ha peorien. A bep seurt a wel Cosimo, ha eñ a-us d’ar bed. Kemer a ra perzh, en e vod, ouzh darvoudoù a sell ouzh buhez e gorn-bro, e familh hag e genvroiz. Mirout a ra dalc’h e renk, kement hag e enor.\nAn itrik, pinvidik, a gemer alies tresoù hini ur romant avañtur klasel ; oc’h heuliañ neudenn Cosimo en e uhelderioù. Gwallzedennus a-wezhioù, e c’hell bezañ hir gwezhioù all hag un tamm mougus, evel en ul lec’h kloz. Herzel a ra ouzh al lenner da welet pelloc’h eget ne ra Cosimo e-unan, peurliesañ.\nUr bern tudennoù ha darvoudoù istorel a gemer perzh en itrik, ar pezh a ro talvoudegezh dezhi. Met dedennus eo ivez ar sell a vez pozet war gCosimo gant e familh, gant tud e renk ha gant ar re all. Petra a vez graet gant an dud disheñvel, a zibab hentoù treuz ?\nKavet em eus dedennus-tre ar romant, skrivet gant ur stil skañv ha fentus alies. Koulskoude em eus bet un tamm diegi d’e echuiñ ha kavet em eus hirik e 374 pajennad.\nGortoz a ran an trede opus gant mall ha kuriusted.\nOber un evezhiadenn\t| tags: baron, Calvino, Italo, pintet\t| posted in Avañtur, Brezhoneg, Romantoù, Troidigezhioù\nStrasse des Todes, Robert Crais, Stadoù Unanet (2012)\nUn enklask-polis doare “thriller” : an daou zen yaouank a zo bet skrapet dre zegouezh gant ur vandennad trafikerien tud dibaper zo war var o buhez. Lusket eo, gant un aergelc’h amerikan eus ar c’hentañ, en dezerzh nepell eus mec’hiko.\nLennegezh da ziverrañ e amzer, hep pal all ebet eget se. Doare un telefilm, ha pa vije a galite. Kalz eus perzhioù ar seizhved arz a gaver er romant-mañ : kelanioù diouzh an druilh, enklaskoù kenstur gant bandennadoù enep, dispak armoù ha kirri, tro-bale e biñsaskell er fin…\nHa nag a souezh gant ar fin ! Deuet e daol da vat gant Elvis Cole, an enklasker prevez !\nNe oa na displijus da heuliañ na skrivet fall, met n’eus ket peadra da sammañ e vemor gant seurt oberenn-beveziñ.\n2 Evezhiadenn\t| tags: Crais, Robert, Strasse, thriller, Todes\t| posted in Alamaneg, Polis, Romantoù, Saozneg, Troidigezhioù\nHunvre un den lu, Fiodor Dostoievski, bro-Rusi (1877)\nGant un doare mezh eo ret din anzav n’on ket kendrec’het gant an danevell-mañ, daoust ma n’em bije ket alergiezh ouzh Dostoievski diouzh boaz.\nN’eo ket gwall hir an destenn. Divizout a ra an daneveller en em lazhañ, met ur gejadenn dic’hortoz a cheñch e nozvezh. Chom a ra kousket don, paket en un hunvre faltaziek dezhañ livioù ar wirionez. Treiñ a ra an destenn da utopia, ma ro Dostoievski ur skeudenn eus ur bed peurvat, hep sach-blev na soñjoù droch. Ur bed a ya da fall abalamour da zonedigezh an dezreveller ennañ. Amzer en deus bet memestra da welet war-zu petra mont, ha setu ma tiviz mont da skignañ ar c’helou vat ur wezh dihunet.\nUr seurt geneliezh adwelet eo an destenn, a ya berr-ha-berr da gelennadurezh pennañ ar c’hrist, karout e nesañ. Un destenn teologel muioc’h eget faltaziek, a bell.\nAn embannadur brezhonek, eus 2006, zo ennañ un dastumad gerioù hag ereadurezhioù egzotek. N’eo ket divalav, met mont a ra a-enep d’ar pezh a gomprenan bezañ bouedenn ar gelennadurezh roet gant an destenn-mañ : ret eo paouez da derriñ e benn gant meizadoù uhel ha bevañ gant ar re all en doare eeünan posubl, gant karantez outo.\nKavout a ran diamzeret a-walc’h an tem, a-fed relijion d’an nebeutañ : ar re a zo dedennet gant ar relijion bremañ ne bledont ket ganti en doare ma veze graet en XIXvet kantved dre studial testennoù relijiel kozh ha tabutal diwarno. Hag ar re n’int ket dedennet gant ar relijion n’o do ket kalz ebat o lenn an destenn-mañ moarvat. N’eo ket fonnus a-walc’h an endro faltaziek evit lakaat dougen ar soñjoù gant ijin al lenner. N’eo ket un destenn da hunvreal, met unan da studiañ.\nPosubl eo e rofe alc’hwezioù da gompren gwelloc’h oberennoù Dostoievski, koulskoude. Aze emañ an interest anezhi, moarvat.\nOber un evezhiadenn\t| tags: André, den, Dostoïevsky, Fiodor, Hunvre, lu, Markowicz, Thorel, Varc'h, Yann\t| posted in Brezhoneg, Filozofiezh, Moliac'h ha Faltazi harozek, Prederouriezh, Relijion, Troidigezhioù\nCe qu’ils n’ont pas pu nous prendre, Ruta Sepetys, Stadoù Unanet (2011)\nCe qu’ils n’ont pas pu nous prendre (titl orin : Between shades of grey) zo ur romant evit ar yaouankiz skrivet diwar fedoù gwir. Tad Ruta Sepetys a oa ur repuad eus Lituani. Goude d’ar skrivagnerez bezañ bet o weladenniñ tud eus he familh chomet er vro eo savet he c’hoant skrivañ.\nKontañ a ra istor ur plac’h yaouank 16 vloaz, Lina, hag he familh : he breur yaouank 11 vloaz, Jonas, o mamm hag o zad. Kregiñ a ra al levr dres d’an noz m’eo arestet ar familh. Renad Stalin ne oa ket tener ouzh ar re a itrike a-enep dezhañ, memes en un doare skañv. Goude un hir a veaj e bagonioù-loened ez int kaset, gant kantadoù a familhoù all, da labourat e kolkozhoù Siberia. Gouzañv a reont gant ar yenijenn hag an diouer a voued, pa ne varvont ket gant ar skuizhder hag ar c’hleñvedoù. Padout a ra bloavezhioù.\nEvit un den gour, ar fedoù kontet (deportadur, kamp-labour) zo anavezet dija, daoust ma vije lakaet kreizenn an itrik pell e reter ar pezh a lennomp peurliesañ. Met dibab ar skrivañ evit ar yaouankiz a ro d’an dezrevell ur splannder n’eus ket en istorioù-buhez bevet gant an dud o skriv. Dibab al linennoù puraet ez eo, e-keñver munudoù al luc’hskeudenn. Reiñ a ra d’ar skrid un ton kazi barzhoniel, en desped d’an euzh ha d’ar marv o kantreal.\nDeuet eo brav gant ar skrivagnerez, a zeu a-benn da fromañ ha da gelenn war ar memes tro. Ar romant, troet e ouzhpenn 30 yezh, zo mat da vezañ lennet da n’eus forzh peseurt oad, adalek ar grennardiezh.\nOber un evezhiadenn\t| tags: Nous, pas, prendre, pu, Ruta, Sepetys, Ĉe\t| posted in Brezel, Galleg, Romantoù, Saozneg, Troidigezhioù, Yaouankiz


I See Fire ("Gwelout a Ran Tan" e brezhoneg) a zo ur ganaouenn tapet eus an albom The Hobbit: The Desolation of Smaug (Ar Hobbit : Digonfort Smaug), skrivet, sonaozet, ha kanet gant an oberour-sonaozer-kaner Breizhveurek Ed Sheeran. Tremen a ra e fin ar film. Erruout a ra da 13vet plasenn an UK Singles Chart, ha da gentañ e renkadurioù sonerezh nevez-zelandek, a-benn 6 sizhun.\nChoazet gant Peter Jackson, filmaozer ar film The Hobbit, Sheeran a sell ouzh ar film, a skriv ar ganaouenn, hag a enroll al loden vrasañ en un devezh. Embannet eo ar ganaouenn d'ar 5 e viz Du 2013 e pellgargañ. Lakaet eo ar c'hlip-sonerezh ar memes deiz. Diuzet eo ivez an titl-mañ evit ur Satellite Award er rummad « Kanaouenn orin ar gwellañ ».\nProduadur[kemmañ | kemmañ ar vammenn]\nDeroù 2013, dizolloiñ a ra Peter Jackson Ed Sheeran e drugarez d'e verc'h, Katie; kavout a ra anezhañ war-lerc'h e Zeland-Nevez. Pa oa o klask un arzour evit enrollañ ar ganaouenn a-benn The Desolation of Smaug, Peter Jackson hag ar c'henderc'her/kenoberour Fran Walsh a zibab goulenn digantañ skrivañ ha kanañ ar ganaouenn. The Hobbit a oa al levr kentañ lennet gant Sheeran, hag e oa dija plijet kalz gant labour Tolkien ha Jackson.\nSonaozadur[kemmañ | kemmañ ar vammenn]\nSheeran a sell ouzh ar film, a skriv ar ganaouenn, hag a enroll al loden vrasañ en un devezh. N'en deus ket biskoazh sonet violoñs, met dibab a ra seniñ e-unan ar violoñs gant "adenrolladur". Sheeran a evezhi ar broduadur, o tispleg : « chañs 'm eus bet gallout produiñ ha seniñ holl ar venvegoù sonerezh ebet ar challo, hag erruet on a-benn da zeskiñ violoñs en un devezh. »\nGant Pete Cobbin, eus ar studio Abbey Road, karget eus meskañ ar son evit film The desolation of Smaug, e vez graet war-dro meskañ ar son evit I See Fire ivez gant ma oa er studio d'ar poent-se, asambles gant Jackson.\nEmbannet eo I See Fire war iTunes gant WaterTower Music ha Decca Records, d'ar 5 e viz Du 2013. War-lerc'h eo embannet en un albom, The Hobbit : Digonfort Smaug, d'an 10 e viz Kerzu 2013.\nVideoglip[kemmañ | kemmañ ar vammenn]\nEmbannet eo klip an titl I See Fire war ar genrouedad d'ar 5 e viz Du 2013, evel evit ar ganaouenn. Ar c'hlip a ziskouez Sheeran e-pad produadur ar ganaouenn, o kanañ anezhi, gant lodennoù eus ar film. Peter Jackson a zispleg : « Un arnodad dispar e oa, hag ar pezh a welioc'h e-barzh ar c'hlip-mañ en deus bet filmet gant hor skipailh hag a deus savet making-off ar film. »\nKoskor[kemmañ | kemmañ ar vammenn]\nEd Sheeran – kaner, gitar, violoñs, taboulinoù, gitar-boud, mesklaj Nigel Collins – chello Pete Cobbin – mesklaj Kirsty Whalley – mesklaj Miles Showell – mastering\n↑ (es) Biographía de Ed Sheeran el lec'hienn coveralia, aozer: ripley\nAdtapet diwar « https://br.wikipedia.org/w/index.php?title=I_See_Fire&oldid=1742066 »\nKemmoù diwezhañ degaset d'ar bajenn-mañ d'an 7 Meu 2017, da 14:27.


Ar c'horonal John Salmon 'Rip' Ford.\nJohn Salmon Ford lesanvet Rip, ganet d'ar 26 a viz Mae 1815 hag aet da Anaon d'an 3 a viz Du 1897, a oa un ezel eus Kongress Republik Teksas, ur senedour eus ar stad-se, maer Brownsville. Bez e voe ivez un Texas Ranger, ur c'horonal kengevreet, ur mezeg, un alvokad, hag ur c'hazetenner ha perc'henn ur gazetenn.\nFord a oa penn brezel e-pad an Antelope Hills Expedition. Goude-se e voe penn an nerzhioù kengevreet e-pad emgann ziwezhañ ar Brezel diabarzh, Emgann Palmito Ranch etre an 12 ha 13 a viz Mae 1865. Un trec'h kengevreet peurglok e voe met dre ma erruas mizioù goude kodianidigezh ar jeneral Robert E. Lee, ne gemmas netra eus disoc'h ar brezel.\nJohn Salmon Ford en e unwisk kengevreet e-pad Brezel diabarzh Stadoù-Unanet Amerika.\nAdtapet diwar « https://br.wikipedia.org/w/index.php?title=John_Salmon_Ford&oldid=1907087 »\nKemmoù diwezhañ degaset d'ar bajenn-mañ d'an 18 Gou 2021, da 20:26.


Atersadennoù – Page 37 – Radio Kerne\nStag ouzh Bretoned ar bed\nKrouet eo bet an arload “stag” ‘neus ket pell zo hag eo erru poent ober un tamm bilañs. Romain Sponnagel a ginnig an arload ha displegañ a ra da betra ha da biv ‘servijfe. An arload (pe appli e galleg) a zo bet krouet evit an holl vretoned ha brezhonegerien er bed da lakaat anezho da gejañ an eil ouzh egile.\nDigeriñ ur skolaj divyezhek e Douarnenez\nKresket eo an niver a vugale zivyezhek e bro Douarnenez. Betek henn ez ae an darn vrasañ eus ar vugale-se eda Ziwan Kemper. Met arru poent ivez goulenn gant an akademiezh digerin klasoù divyezhek er publik er vro ha tapet zo bet krog el labour-se gant ur skipailh kerent deus skol Divyezh Pouldahu. Ur respont a zleefent kaout er sizhun eme deomp Katell Le Neures, ken prezidantez Divyezh Douarnenez.\nNat hag he moto\nNatacha Floc’h zo troet sodez gant ar motoioù pell ‘zo, betek prenañ un Harley eil dorn digant ur plac’h eus ar Stadoù-Unanet, unan bet ijinet a-ratozh evit ar merc’hed. A-raok gellet profitañ eus ar mekanik-se, ‘mestra ‘oa dav diskourañ an aotre-bleinañ.\nAn harellerezh diskouezet e Nikon Film Festival\nFlorian de Vos, goude bezan labouret gant ur strollad studierien, a c’hell konkourin e-touesk ar mil film bennak all war ar renk e Nikon Film Festival. Florian de Vos ha Kilian Jiot-Le Cann o deus savet ar scenario gant tri den all. Faotañ a rae dezhe diskouez un istor diwar-benn an darempredoù kriz a c’heller gouzañv er skol. Julianne Cabioch, a ra hi ar vruderezh evit ar film-se, ‘neus respontet da c’houlennoù Laetitia.\nFilm Florian De Vos zo da gaout dre www.festivalnikon.fr/video/2015/1245. Votiñ a c’heller ober betek ar 15/02.


Ar Republik Juliana (República Juliana e portugaleg) a oa ur stad dizalc'h diskleriet en Impalaeriezh Brazil e stad Santa Catarina d'ar 24 a viz Gouhere 1839, hag a badas betek ar 15 a viz Du 1839. Embannet e voe ar Republik evit reiñ harp da emsavidi Brezel ar Farrapos (Revolução Farroupilha) a c'hoarveze e stad amezek Rio Grande do Sul, ma oa bet embannet ar Republik Riograndense.\nEmbannet e voe ar República Juliana gant Davi Canabarro ha Giuseppe Garibaldi, ha kengevredet e voe gant ar Republik Riograndense\nGiuseppe Garibaldi a voe lakaet e penn arme an emsavidi ha klask a reas aloubiñ Santa Catarina. Kemer a reas porzh Laguna. Met n'hallas ket o arme kemer kêrbenn ar stad, Ilha de Nossa Senhora do Desterro (hiriv Florianópolis), a oa a-du gant an impalaer.\nDistrujet e voe o morlu gant Morlu Brazil er Stêr Massiambu, er c'hreisteiz da Enez Santa Catarina pa oant o vont da arsailhañ Nossa Senhora do Desterro just a-walc'h. E-feson eo se zo kaoz ma ne badas nemet pevar miz ar Republik Juliana. E miz Du e voe kemeret Laguna, o c'hêrbenn diwezhañ, gant an arme impalaerel hag echuet istor ar republik-se. En uheldirioù avat, ne blegas kêr Lages nemet e deroù 1840.\nPoltred Anita Garibaldi (1839).\nE-kerzh an darvoudoù -se eo e reas Garibaldi anaoudegezh gant e zanvez-pried Ana Maria de Jesus Ribeiro anavezetoc'h evel Anita Garibaldi.\nAdtapet diwar « https://br.wikipedia.org/w/index.php?title=Republik_Juliana&oldid=1847816 »


Diwar-benn bloavezh 1940 an deiziadur gregorian eo ar bajenn-mañ.\nDiwar-benn bloavezh 1941 an deiziadur gregorian eo ar bajenn-mañ.\nDiwar-benn bloavezh 1942 an deiziadur gregorian eo ar bajenn-mañ.\nDiwar-benn bloavezh 1944 an deiziadur gregorian eo ar bajenn-mañ.\nDiwar-benn bloavezh 1945 an deiziadur gregorian eo ar bajenn-mañ.\nDiwar-benn bloavezh 1946 an deiziadur gregorian eo ar bajenn-mañ.\nDiwar-benn bloavezh 2021 an deiziadur gregorian eo ar bajenn-mañ.\nArondisamant Pondi a zo anezhañ ur rann velestradurel eus Frañs, e departamant ar Mor-Bihan hag e rannvro Breizh.\nBenito Amilcare Andrea Mussolini a zo bet ganet d'an 29 a viz Gouere 1883 e Dovia di Predappio, Forlì (Italia), ha marvet d'an 28 a viz Ebrel 1945 e Mezzegra, Como (Italia).\nPolitikour, kazetenner italian, krouer ar faskouriezh e voe ha penn ar strollad Partito Nazionale Fascista, PNF. Kentañ ministr Italia e voe etre miz Here 1922 betek miz Gouere 1943. Bez e voe ivez penn-stad ar Republik Sokial Italian (italianeg: Repubblica Sociale Italiana) adalek 1943 betek e varv.\nLesanvet Il Duce ("ar penn"), Mussolini a oa krouer ar faskouriezh. E 1912, Mussolini a oa bet unan eus pennoù bras ar renerezh vroadel eus ar Partito Socialista Italiano (PSI). Skarzhet e voe eus ar PSI evit bezañ bountet evit ma vefe kemeret perzh gant Italia er C'hentañ Brezel-bed, padal pennoù ar strollad a felle dezho ma chomfe neptu ar vro. Mussolini en devoa kemeret perzh er brezel el Lu roueel italian betek bezañ gloazet hag adkaset er gêr e 1917. Mussolini a oa savet a-enep ar PSI, troet e oa war-zu ar vroadelouriezh e-serr ar sokialouriezh ha goude-se en devoa savet al luskad faskour a oa enebet d'an ingalded ha da stourm ar c'hlasadoù, o tifenn ur "vroadelouriezh reveulzier" a-us d'an enebiezhoù klasadoù.\nGoude ar valeadeg war Roma e miz Here 1922, Mussolini a oa deuet da vezañ ar c'hentañ ministr yaouankañ eus istor Italia betek ma vefe lakaet e plas Matteo Renzi e miz C'hwevrer 2014. Ur wech lammet an holl enebiezhoù politikel dre e polis kuzh ha lakaat maez lezenn an harzoù-labour, Mussolini hag e harperien o devoa kreñvaet o c'halloud dre un heuliad lezennoù a lakaas ar vro da vezañ un diktatouriezh unpennek. E-doug pemp bloaz, Mussolini en devoa lakaet e plas un diktatouriezh reut gnat ar c'hoant sevel un hollveliegezh. E 1929, Mussolini a sine feur-emglev Lateran gant ar Vatican, o lakaat un harz da zegadoù a vloavezhioù a stourm etre ar Stad italian hag ar pabelezh, o embann frankiz Keoded ar Vatikan.\nUr c’hlub mell-droad bet krouet e 1943 eo Football Klub Naoned (Football Club de Nantes eo e anv ofisiel). Waldemar Kita eo prezidant ar c'hleub abaoe 2007, e vab Franck Kita eo ar rener, ha Vahid Halilhodžić eo ar gourdoner.\nAr c'hleub eus Breizh aet ar muiañ a ditloù gantañ eo.\nYann-Vari Perrot (3 a viz Gwengolo 1877-12 a viz Kerzu 1943) a oa ur beleg katolik hag ur skrivagner brezhonek hag a voe drouklazhet e 1943 e Skrigneg. Labouret en doa a-hed e vuhez evit ar brezhoneg. Rener ar gazetenn “Feiz ha Breiz” ha krouer ar “Bleun-Brug” e oa.\nHiziv eo brudet muioc'h abalamour d'an doare ma oa marvet, a zo bet danvez da gaoz etre an holl, eget d'al labour en doa graet evit ar yezh


Lorenzo di Pierfrancesco de' Medici — Wikipedia\nPoltred un den yaouank, gant Botticelli, marteze hini Lorenzo il Popolano\nLorenzo di Pierfrancesco de' Medici , lesanvet Lorenzo il Popolano, a oa ur priñs italian eus skourr yaouañ an Tiegezh Medici.\nMab e oa da Pierfrancesco di Lorenzo de' Medici. E dad-kozh a-berzh tad e oa Lorenzo il Vecchio, breur yaouañ Cosimo de' Medici ha diazezer skourr yaouañ an Tiegezh Medici. Ur breur en doa, Giovanni il Popolano.\nGoude marv o zad e 1476 e voe savet an daou vugel gant o c'hendirvi Giuliano ha Lorenzo de' Medici. Kelennet e voent gant lenneien evel Marsilio Ficino hag Angelo Poliziano ha savet e-kreiz tud a zeskadurezh hag a sevenadur evel a veze e lez il Magnifico. Troet da-vat e oant gant ar studioù klasel hag al levrioù, ka krouet e voe ganto ul levraoueg da zastum dornskridoù.\nA-benn ur pennad e trenkas ar soubenn etrezo ha Lorenzo il Magnifico, en abeg d'an arc'hant dreist-holl, rak Lorenzo il Magnifico a vire hêrezh an daou vreur e-lec'h merañ anezho e-pad o yaouankiz hepmui. Mont a reas an afer betek al lez-varn.\nGoude marv Lorenzo il Magnifico e savjont a-enep o c'henderv Piero (il Fatuo), ma voent harluet gantañ e miz Ebrel 1494.\nA-benn miz Du avat e oa distro an daou vreur Lorenzo ha Giovanni da Firenze, da-heul arme c'hall Charlez VIII, a oa oc'h aloubiñ Italia, dre ma oa bet distroadet Piero gant un Dispac'h republikan. Mont a rejont a-du gant Girolamo Savonarola ha roet e voe dezho al lesanv Popolano ("Poblel") kement ha diskouez e oant e-tu ar bobl, e-skoaz skourr Piero de' Medici, ha ne oa nemet un tirant anezhañ. Anvet e voe Giovanni da gannad ar republik nevez, ar Repubblica fiorentina.\nDimeziñ a reas da Semiramide Appiano, ha 5 bugel o doe:\nPierfrancesco (1485 - 1525),\nAverardo (1488 - 1495),\nAdtapet diwar « https://br.wikipedia.org/w/index.php?title=Lorenzo_di_Pierfrancesco_de%27_Medici&oldid=1470451 »\nKemmoù diwezhañ degaset d'ar bajenn-mañ d'an 4 Ebr 2013, da 18:19.


Gazi II Giray - Wikipedia\nGazi II Giray, lesanvet Bora (Ar Gorventenn), a oa mab da Devlet Iañ Giray ha khan Krimea adalek 1588.\nPrizoniad e voe en Iran e-pad un nebeud bloavezhioù ha tremen e amzer o skrivañ barzhonegoù ha studiañ ar sonerezh hag ar steredouriezh. Dont a reas a-benn da achap kuit ha kavout repu e lez ar sultan otoman. Anvet e voe khan gant Murat III goude marv e vreur İslam II Giray e 1588. Kregiñ a reas gant e ren o lakaat urzh en-dro er c'hanat ha reiñ e bardon d'an holl. Distreiñ a reas Safa Giray, mab Mehmed II, da Grimea neuze.\nAr Rusianed a glaske astenn o ziriad war-zu ar su. Aloubiñ a raent tamm-ha-tamm an Daghestan, er C'haokaz, ha brezel a rene etrezo hag an impalaeriezh otoman. E 1591 e kasas Gazi II Giray un ergerzhadenn vrezel a-enep Moskov a echuas gant drouziwezh an arme tatar. Ne viras ket ar faezhadenn-se ouzh ar c'han da adkas ur brezel e 1592 ha distrujañ rannvroioù rusian e-kichen Krimea. Ar wech diwezhañ e voe da datared Krimea kas ergerzhadennoù bras a-enep Moskov.\nE 1596 e voe galvet gant an Otomaned da vont da Dreuzsilvania. Kas a reas e vreur ha kalgay, Fetih. Sinan Paşa, vizir ar sultan otoman, a zivizas neuze lemel e garg digant Gazi II hag envel Fetih Giray khan Krimea. Mehmet III, gant aon rak un ensavadeg er c'hanat, a skarzhas e vizir hag adlakaat Gazi II war an tron. Kuit na darzhfe ur brezel diabarzh e kavas gwelloc'h Gazi II lakaat lazhañ Fetih Giray hag e nav bugel. Envel a reas Selamet Giray da galgay ha Тоktamış Giray da nureddin.\nGazi II Giray a gemeras perzh e meur a vrezel e tu an Otomaned : e 1598 e oa en Aostria, e 1602 e Beograd (ma skriv e varzhoneg Kahve ve Bade).\nMervel a reas gant ar vosenn e 1607 pe 1608.\nİslam II Giray Khan Krimea\n1588 – 1596 War e lerc'h:\nFetih Iañ Giray\nFetih Iañ Giray Khan Krimea\n1596 – 1607 War e lerc'h:\nLe khanat de Crimée en mai 1607 vu par un voyageur français gant Paule Koehler e Cahiers du monde russe et soviétique, niverenn 12-3, 1971.\nAdtapet diwar « https://br.wikipedia.org/w/index.php?title=Gazi_II_Giray&oldid=1487763 »\nKemmoù diwezhañ degaset d'ar bajenn-mañ d'an 5 Ebr 2013, da 07:03.


Lavaret sklaer a ra K.L.T. ez eo par-ouzh-par holl sevenadurioù ha yezhoù ar bed a-fet dinentez. Doujañs hag anaoudegezh a zleer dezhe. Hon identelezhioù kemmesket a zo gwriziennet er yezh, er sonerezh, en dañs hag e gladoù all ha troet war-zu talvoudoù hollvedel Mab-den. Bevomp asambles en ur bed pinvidik gant e sevenadurioù disheñvel !\nLabourat a ra K.L.T. evit ma vo perc'hennet sevenadur Breizh, e kement stumm a zo, gant an dud. Stourm a ra K.L.T. peurgetket evit un divyezhegezh brezhoneg-galleg kempouez er vuhez sokial, m'en devo ar brezhoneg, benveg ar soñjal, e blas er vuhez pemdez, er vuhez publik, er mediaoù... Lusket eo hon holl obererezhioù gant ar c'hoant da vezañ digor ha da gaout doujañs ouzh an disheñvelderioù.\nLizher kelaouiñ KLT\nBeilhadeg e brezhoneg\nGwener 20 a viz Mae 2022\nSal Lan Inizan\nEvit netra da vont e-barzh\nEmbannet gant ar gevredigezh\nFest-noz evit souten pobl Ukraina\nSal an Triskell\nEus 2e30 g.k. betek 7e d'abardaez\n5 euro da vont e-barzh\nWar al lec'h, krampouezh da gas d'ar gêr\nGouel Breizh : Fest-noz & Gouel ar re yaouank\nSadorn 21 a viz Mae\nFest-noz e Plouyann / Montroulez\nSul 22 a viz Mae\nGouel ar re yaouank, plasenn ar C'Hoc'hu e Montroulez\nKaozeadenn gant Azenor Kallag, luskerez ar brezhoneg war meur a dachenn : Ar Redadeg, Bro-Gembre, ar c'hleweled e brezhoneg...\nMerc'her 11 a viz Mae 2022\nOstaleri An Tempo 2022\nAn holl nevezentioù amañ


Pajenn:Instructioneu santel ar er gurionnéeu principal ag er religion, 1790.djvu/65 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/65\nbihuamb èl gùir Grechénion grucifiét eid er béd hac eid-omb hun hunan ; ha nezè ni e eèllou larèt èl David : M'en Doué, me mès m’Espérance én-n’ah, ha ne vein jamæs trompét. Nezè ni e eèllou boud ingorto é seèllou Doué dohemb guet truhé, hac é rei demb en donæzon a berseverance, guet en ol græceu ha moyandeu necessær eid arrihue ér porh a salvedigueah.\nGræce Doué e zou hemb arvar er préciussan ag en ol madeu en dès grateit temb ér béd-men, mæs dré en Espérance ni e zeli hoah boud ingorto é fournissou demb é Brovidance ol er péh-ç’ou necessær eit hur bihuance ha gusquemant : rac é-mé hur Salvér, Hou Tad e ouair en e hoès d’obér a guemènt-ce ol. Mæs eit ne glasquehèmb quet er madeu ag er béd guet un hærr néhançus, hac eit ma rehèmb perpet er breferance d’er madeu ag en Nean, ean e lar quenteh arlerh : Ne hum laquet quet é poén mèn é cavehait de zaibrein ha de hum usquein : clasquet Ranteleah en Nean de guettan tout, hac hou necessær ér bed-men e vou reit teoh open. Doué hul lausq guhavè d’andur, rac m’hun nès mui a sourci a hur horv eid a hun inean ; rac ma ramb liès goal-implé ag é zonæzoneu, ha ma hum chervigeamb ag er madeu e ra demb, eit en offancein ha hum goll. Ean e lausq guhavè er-ré vat hemb danné ha hemb commodité, eit ne ranneint quet ou halon, eit ma vou ean memb ou ol tresor, eit ma\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/65&oldid=129157 »


Pajenn:Le Gonidec - Bibl Santel pe Levr ar Skritur Sakr, eil levr.djvu/132 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/132\nha n’é deûz két bét a goun eûz hé divez ; gwall zistéréet eo bét, ha dén n’en deûz hé dizoaniet. Arvest, Aotrou, va glac’har, râg uc’héléet eo ann énébour.\n10. Ann énébour en deûz lékéat hé zourn war ar péz é dôa a wella : ô véza ma é deûz gwélet ô ton̄d enn hé san̄tuar, brôadou éz pôa gourc’hémennet n’az ajen̄t két enn da strollad.\n11. Hé fobl holl a hirvoud hag a glask hé vara ; rôet hô deûz kémen̄d hô dôa a wella, évid ar boéd hô dôa ézomm. Gwél, Aotrou, hag arvest, pégen dister ounn deûet da véza.\n12. O c’houi holl, péré a drémen dré ann hen̄t, arvestit ha gwélit hag éz eûz eur c’hlac’har hén̄vel out va glac’har ; ô véza m’en deûz ann Aotrou va ven̄dachet, ével ma en deûz lavaret é deiz hé frouden.\n13. Eûz ann néac’h en deûz kaset tân em eskern, hag en deûz va c’hastizet : rouéjou en deûz steñet out va zreid, hag en deûz va lékéat da gouéza a-c’houen ; va lékéat en deûz da veza trist ha glac’haret héd ann deiz.\n14. Géô va fallagriézou é deûz va mac’het ; ével chadennou in̄t deûet enn he zourn, hag hô lékéat en deûz war va chouk ; dislébéret eo bét va ners ; va lékéat en deûz ann Aotrou enn eunn dourn a béhini na hellinn két en em denna.\n15. Ann Aotrou en deûz tennet eûz va c’hreiz ann holl ré vraz : galvet en deûz em énep ann amzer, é péhini é tlié brévi va ré zilennet. Ann Aotrou en deûz gwasket hé-unan ar waskel évid ar plac’h-iaouan̄k, merc’h Juda.\n16. Râk-sé é wélann, hag é skûḻ daérou va lagad ; râg ann hini a dlié va dizoania ha rei eur vuez névez d’in, a zô éat pell diouz-in ; va bugalé a zô en em gollet, ô véza ma eo deûet va énébour tréac’h d’in.\n17. Sion é deûz astennet hé daouarn, ha dén n’en deûz hé dizoaniet ; ann Aotrou en deûz gourc’hémennet da énébourien Jakob, ma teujen̄t out-han̄ a bép tû ; Jéruzalem a zô deûet enn hô zouez ével eur c’hrég saotret gan̄d hé misiou.\n18. Reiz eo ann Aotrou, râk didennet em eûz hé frouden ô tizen̄ti oud hé c’hér. Sélaouit, mé hô péd, holl boblou, ha gwélit va glac’har ; va flac’hed-iaouan̄k, ha va faotred-iaouan̄k a zô bét kaset é sklavérez.\n19. Va miñouned em eûz galvet, hag hî hô deûz va zouellet : va béléien ha va zûd-kôz a zô bét bévézet er géar, en̄dra ma klasken̄t boéd évit kennerza hô buez.\n20. Gwél, Aotrou, péger glac’haret ounn ; kéflusket eo va bouzellou ; direizet eo va c’haloun enn-oun, ô véza ma ounn leûn a c’houervder ; ar c’hlézé a lâz er-méaz, ha skeûden ar marô a zô enn tî.\n21. Klévet hô deûz pénaoz ec’h hirvoudenn, ha dén n’en deûz va dizoaniet ; va holl énébourien hô deûz klévet méneg eûz va reûz, hag hî a zô en em laouénéet, ô véza ma eo té éc’h eûz hé gréat. Hôgen pa zeûi deiz va dizoan, hî a zeûiô hen̄vel ouz-in.\n22. Ra zeûi hô holl zrougiez dira-z-od : ha ven̄dach-hi ével ma éc’h eûz va ven̄dachet enn-abek d’am fallagriézou holl : râk hirvoudi a rann kalz, ha glac’haret brâz eo va c’haloun.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/132&oldid=162478 »\nKemmoù diwezhañ degaset d'ar bajenn-mañ d'an 17 Mae 2020, da 16:43.


Léonie Thévenot d'Aunet - Wikipedia\n(Adkaset eus Léonie d'Aunet)\nLéonie Thévenot d’Aunet, ganet e 1820 e Pariz hag aet da Anaon d'an 21 a viz Meurzh 1879 e kentañ arondisamant memes kêr, a oa ur romantourez, danevellerez, aozerez pezhioù-c'hoari hag ergerzherez c'hall.\nPoltred Léonie d’Aunet gant Biard\nMerc'h e oa d'ar penn-skouadron, a orin kebekat, Auguste-François-Michel Thévenot d’Aunet, ha da Henriette-Joséphine d’Orémieulx, ha studiañ a reas er skol Fauvel.\nDanvez-pried al livour François Auguste Biard e oa pa voe goulennet digant hemañ kemer perzh en un ergerzhadeg skiantel renet gant Joseph Paul Gaimard war ar gorvetenn La Recherche e 1835-1836 war-dro ar Svalbard. Daoust d'an enebiezhoù liesseurt e fellas da Léonie mont gant Biard. Treuziñ a reas gantañ Belgia, Holland, ha Norvegia a-raok tizhout porzh Hammerfest ha merdeiñ betek ar Svalbard e Mor Arktika.\nMaouez ebet n'he doa graet seurt ergerzhadeg araozi. Kontet he deus ar veaj e stumm ur romant-kazetenn er gelaouenn La Revue de Paris. Embannet e voe gant Hachette goude.\nEurediñ a reas da Viard d'an 23 a viz Gouere 1840.\nAnaoudegezh a reas gant Victor Hugo en diskaramzer 1843. E vestrez e voe e-pad seizh vloaz betek ma voe kaset Victor Hugo en harlu goude taol-reveulzi an 2 a viz Kerzu 1851. Awenet he deus barzhonegoù a gaver e Les Contemplations.\nStadet e voe an avoultriezh gant ar polis en un otel e banell Saint-Roch e kentañ arondisamant Pariz d'ar 5 a viz Gouere 1845. Lezet e voe ar skrivagner da vont goude bezañ lakaet en a-raok e statud a bar a Frañs. Harzet e voe hi ha kaset da brizon Saint-Lazare. Goude daou viz e voe kaset da gouent urzh "les Dames de Saint Michel. Adèle Foucher, gwreg Victor Hugo a zeas eus he zu hag a zeuas d'he gwelet eno. Reiñ a reas Louis-Philippe Iañ ur gefridi da François Auguste Biard evit e sioulaat.\nD'an 10 a viz Gwengolo 1845 ez eas da gouent an Aogustinezed. Chom a reas eno ur c'hwec'h miz bennak. Ur wech dieubet e voe gwelet alies e ti Victor Hugo. Sikouret e voe gant Adèle Foucher da reiñ lañs d'he obererezh lennegel. Kendrec'het e voe gant ganti da chom hep heuliañ Victor Hugo en harlu met kendelc'her a rejont da genskrivañ. Kemer a reas Victor Hugo he bugale e karg goude he disparti ha kas a reas dezhi arc'hant ingal betek he marv.\nDispartiet e voe diouzh he gwaz e 1855 ha sinañ areashec'h oberennoù gant hec'h anv-hi. Embann a reas da gentañ danevell he beaj d'ar Svalbard e stumm ul levr e ti Hachette. Goude e voe embannet Mariage en Province (1856), gant la Presse. Une Vengeance (1857), Étiennette, Silvère, le Secret (1859), l’Héritage du marquis d’Elsigny (1863) a voe holl embannet evit "La Bibliothèque des Chemins de fer" gant Hachette. Un tamm brud a bakas Léonie a-drugarez d'hec'h oberennoù.\nSkrivet he deus pezhioù-c'hoari ivez. C'hoariet e voe he drama "Jane Osborn" evit ar wech kentañ d'an 30 a viz Genver 1856 e c'hoariva ar "Porte-Saint-Martin" gant Lucie Mabire war al leurenn. Embannet he deus romantoù-kazetenn e Le Siècle, Le Courrier de Paris ha Le Journal pour tous. Rubrikennoù he deus bet er gelaouenn L'Événement. Kronikennoù a-zivout ar c'hiz he deus skrivet evit les Modes parisiennes dindan an anv-pluenn « Thérèse de Blaru ».\nUr mab he deus bet, anvet Biard d’Aunet, a euredas d'an Dimezell a Lestang-Parade. Ganet he deus ivez ur verc'h a skrivas dindan an anv-pluenn « Étincelle » . Euredet eo bet homañ d'an Aotrou de Peyronny ha goude d'ar baron Double. Marvet eo e 1897.\nUne place à la cour, komedienn en un arvest, Poissy, Arbieu, 1854.\nVoyage d’une femme au Spitzberg, Pariz, Hachette, 1854.\nJane Osborn, drama e pevar arvest, Pariz, A. Taride, 1855.\nUn mariage en province, Pariz, W. Gerhard, 1856.\nÉtiennette ; Silvère ; Le Secret, danevelloù, Pariz, L. Hachette, 1859.\nL’Héritage du marquis d’Elvigny. Les deux Légendes d’Hardenstein, Pariz, L. Hachette, 1863.\nUne vengeance, Pariz, Hachette, 1857.\nAdtapet diwar « https://br.wikipedia.org/w/index.php?title=Léonie_Thévenot_d%27Aunet&oldid=1835035 »\nKemmoù diwezhañ degaset d'ar bajenn-mañ d'an 29 Ebr 2019, da 12:14.


Nicéphore Dieudonné Soglo - Wikipedia\n(Adkaset eus Nicéphore Soglo)\nNicéphore Dieudonné Soglo (bet ganet d’an 29 a viz Du 1934) zo ur politikour anezhañ, Kentañ Ministr ha Prezidant kozh Benin.\nSoglo, goude bezañ tapet diplomoù war ar gwir hag an armerzh e Skol-veur Pariz, a zistroas da Venin (a raed Dahomey anezhañ d’ar mare-se) ma talc’has meur a bost er gouarnamant war dachenn an arc’hant hag an armerzh. Da-heul taol-Stad 1972 a gasas Mathieu Kerekou d’ar galloud, e kuitaas ar vro hag e talc’has postoù en aozadurioù etrebroadel evel ar Font Moneizel Etrebroadel (FME) ha Bank ar Bed. E fin ar bloavezhioù 1980, gant an droukkontant ma oa an dud dirak an armerzh o chom sac’het, ez asantas gouarnamant Kerekou gervel ur gendael vroadel gouest da gas ar vro war-du an demokratelezh gant meur a gostezenn. Gant ar gendael e voe lakaet Nicéphore Soglo Kentañ Ministr etre daou. Mont a reas en e garg d’an 12 a viz Meurzh 1990. Ar gendael a savas ur vonreizh hag a voe aprouet gant ur muiañ-niver brevus en ur referendom a oa bet dalc’het d’an 2 a viz Kerzu 1990. Ar wech kentañ ma voe dilennet ar Prezidant e-touesk meur a gostezenn er vro-mañ, e trec’has Kerekou o tapout 67,73% eus ar mouezhioù. Mont a reas en e garg d’ar 4 a viz Ebrel 1991. E 1992, e tiazezas e wreg Rosine ar Strollad evit Azginivelezh Benin (anavezet gant an teskanv PRB pe RB). Anvet e voe da benn ar gostezenn e 1994. E-pad ma oa prezidant e strivas Soglo da neveziñ an amerzh a oa en ur stad truezus. An darbaroù armerzhel-se a voe kaoz a drubuilh er gevredigezh hag a ziskaras e vrud mat. Daoust d’ar c’hudennoù-se e veze meulet e ouarnamant evit an doujañs en deveze da bennreolennoù an demokratelezh ha da wirioù mab-den. E miz Meurzh 1996 e voe trec’het gant Mathieu Kerekou da-geñver an dilennadeg evit ar Prezidant. Klask a reas mont da Brezidant en-dro e 2001, met da eil ez erruas, a-dreñv Mathieu Kerekou, gant 27,12% eus ar mouezhioù. Daoust ma chome war ar renk evit un eil tro enep Kerekou, e kodianas rak direizhderioù a oa bet, emezañ. Setu e voe Kerekou trec’h warnañ.\nAdtapet diwar « https://br.wikipedia.org/w/index.php?title=Nicéphore_Dieudonné_Soglo&oldid=1466986 »\nKemmoù diwezhañ degaset d'ar bajenn-mañ d'an 4 Ebr 2013, da 17:22.


Penn-kil-ha-troad : Ar c’hof – Radio Naoned\nPenn-kil-ha-troad : Ar c’hof\nUr gronikenn kinniget gant Liza Jakez-Vargas.\n“Penn-kil-ha-troad”, ur gronikenn gant ur penn hag ul lost ! Deskit geriaoueg lies ha dic’hortoz savet diwar lodennoù ar c’horf gant un heuliad sizhuniek.\nNotenn : Puilh eo an niver a droioù-lavar ha keñveriadennoù liammet ouzh ar c’horf e brezhoneg. Ne oa ket plas evit lakaat anezho holl siwazh ! Bezit fri-furch ha digorit ho keriadurioù muiañ-karet neuze !\nGeriaoueg kofek ar sizhun (dre urzh al lizherenneg pe dost) :\nKof (unander), kofoù (liester)\nAnvioù all : tor, pinenn, penton, tonton (bugale), koko (bugale)\nA-dreuz-kof : bezañ astennet e gof war al leur\nBezañ brasoc’h e c’henoù eget e gof : a zebr muioc’h eget ar pezh na c’hall ober\nBezañ reut e gof : bezañ leun e gof gant ar boued\nBouton-kof : begel\nC’hoarzhin leizh e gof : c’hoarzhin kalz\nDornañ unan bennak a gof da gein : e bilat penn-da-benn\nEostiged en e gof : trouz er c’hof (a vez implijet gant ar c’hezeg sañset met kavet em eus farsus implijout d’un doare all)\nKofek : ur c’hof bras gantañ·i\nKofañ : unan bennak a laka pouez warnañ·i dreist-holl e lodenn ar c’hof\nKofoù-gar : kein ar garoù\nKofoù-brec’h : div gigenn ar vrec’h\nKof-bihan : stomog\nKofigoù : kofoù kleiz ha dehoù ar galon a stard hag a zistegn evit lezel ar gwad da dremen\nKofigoù-ruz : boc’hruzig pe un den berrboell\nKof-ha-kof : daou zen peg an eil ouzh egile\nKof-gwin : a blij evañ gwin/ alkool dezhañ·i\nKof-stamm, bras, don : lontek\nMont e gof en e gein : Bezañ treut-tre\nN’a ket da gozh an hini na laosk ket a avel eus e gof\nOber kof(ig)-rous : rouzañ dindan an heol\nOber kof-moan : chom hep debriñ\nRed-kof : foerell, dipadapa\nPenn-kil-ha-troad : Ar feskennoù Ur gronikenn kinniget gant Liza Jakez-Vargas. “Penn-kil-ha-troad”, ur gronikenn gant ur penn hag ul lost ! Deskit geriaoueg lies ha dic’hortoz savet diwar lodennoù ar...\nPenn-kil-ha-troad : An divhar Ur gronikenn kinniget bep Yaou gant Liza Jakez-Vargas. «Penn-kil-ha-troad», ar gronikenn gant ur penn hag ul lost ! Deskit geriaoueg lies ha dic’hortoz savet diwar...\nKronikenn Netflix : Travelers Bep Gwener e kinnig Lounis un heuliad tele bet diskoachet war Netflix. Ar sizhun-mañ : Travelers Pellgargañ Lenn...\nRibines Records : Miks Møebius\nAtersadenn Brendan Guillouzic-Gouret : Ur fest-noz e Kernitron-al-Lann


Buhez ar Zent. pages 65, 66, 67. Encyclopédie Marikavel.\npages 65, 66, 67\nGwerc'hez ha merzerez (290-303)\ngnes a zo unan eus al lili a ra ar braoan en kurunen an Iliz. He c'herent a oa tud a renk uhel ha kristenien vat.\nE oa gant he zrizek vla, en oad ma c'halle ar merc'hed dimezi gwechall en Rom. Eun devez, o tizrei eus ar skol gristen, e kavas war he hent Prokop, mab ar prefed Symphronius. Kernent e oe sorc'hennet an den yaouank gant he yaouankiz hag he gened, ma c'hoantaas he c'haout da bried, ha ma kasas d'ezi braoigou evit he gounid. Ar plac'h n'o digemeras ket.\nProkop a gasas neuze unan eus e vignoned da ginnig d'ezi tier kaer, leveou bras, eur bern danve.\nAgnes a lavaras nan. « Tec'h diouzin, kef-tan-ifern zo ac'hanout ! emezi. Karet on gant unan hag a zo e vraoigou mil gwech skedusoc'h evit da re. Gwalen e eured a zo war' ma dorn, hag e ligne, e hano hag e renk a zo kalz kaeroc'h evit da re. Laket an eus e verk war ma zâl, ha birviken n'am bezo hini-all ebet. An Ele a zo en harz e dreid ar stered a vezeven o daoulagad o sellet outan; ar c'houez vat a deu dioutan a ra d'ar re varo sevel eus o beziou; ouz e garet, e choman dinam; ouz e vriata, e chornan glan; ouz e gemer da bried, o choman gwerc'hez.»\nMab Symphronius, pa glevas respont ar verc'h yaouank, a chomas klanv war e wele. Dizrei a rejod d'he c'haout. « Nan, emezi, roët am eus ma ger. Ne dalv ket d'ac'h dont ken war ma zro. »\nTad an den yaouank a roas eun enklask evit gouzout da biou an evoa Agnes roët he ger. Setu e teuas d'anaout e oa kristenez hag e oa Jezuz-Krist ar pried a gomze dioutan.\nAr c'helou-ze a reas da galon ar prefed tridal. Lakat a reas digas dirakan ar plac'h yaouank, ha, dre gaer ha dre heg, e klaskas he flegan. Ne c'honezas netra.\n- Mat ! Ma ne fell ket d'it dimezi, e renki mont da dempl Vesta, hag eno e kinnigi sakrifisou d'hon doueou, noz-de, gant ar gwerc'hezed-all !\n- Ma n'eo ket bet falvezet ganin mont gant ho mab, spered ha gened d'ezan evel ma 'n eus, penôs e c'hellet-hu kredi ec'h afen da zaoulinan dirak doueou maro ?\n- Ma ne zentez ket, e vezi tôlet e-mesk plac'hed fall kêr, hag e kolli gante da enor !\n- Anat eo, eme Agnes, ne anavezet ket ma Doue, rak ma anavefec'h anezan, ne gomzfec'h ket d'in evel ma ret. N'am eus aon ebet ouzoc'h; ne ginnigin ket a ezans d'an doueou, na ne gollin ket ma enor. Ma c'horf, eun êl eus an nenv a vir d'ezan e c'hlanded.\nSymphronius, kounnaret ouzhe c'hlevet, a reas he c'has en ti fall m'an evoa lavaret. Raktal, eur sklerijen vras a baras endro d'ar werc'hez; êl an Otrou a ziskennas en he c'hichen. Prokop a c'hoantaas, daoust da ze, tostât outi; kouezan reas d'an douar maro-mik. Ar c'helou eus an darvoud-ze en em vrudas d'ar red. Darn a lavare :\n- Ar verc'h-ze a zo eur zorserez.\n- Nan, eme darn-all, dinam eo.\nSymphronius, dal ma klevas ar c'helou, en em gavas ***********************war al lec'h. « Ma n'out ket goest, dre da bedennou, eme-zan, da lakat breman ar vue da zistrei em mab, e vezo anat d'an holl eo bet skoet ganit ha njout nemet eur zorserez villiget. ! »\nAgnes a bedas gwalc'h he c'halon. El an Otrou a ziskennas adarre en he c'hichen hag a lakas Prokop da zevel eus a varo da veo.\nHa heman raktal da lavaret : «N'eus nemet, emi Doue, mestr an nenv, an douar hag ar m or ! Au lempiou n'int netra ; an doueou zo enne ' zo maro ! Doue ar gristenien hepken eo ar gwir Doue ! »\nBeleien ar baganed, o klevet komzou Prokop, a yeas en kounnar hag ayouc'has : «Dao d'ar zorserez a lak pen-nou an dud da drei var an tu gin ! »\nAr prei'ed nec'het o klask gouzout penôs dibunan ar guden, en em dennas, hag a loskas Aspasius, an eil-prei'ed, d'ober 'vel ma karje.\nHeman a reas c'houezan eun tantad tan ha stlepel ar verc'h ebarz ; evel ne rê an tan droug ebet d'ezi, e reas he lazan a dôliou kleze. Evelse, war diouaskell ar boan, e pignas en nenv, d'he zrizek via, Agnes, ar werc'hez hag ar verzerez.\n^Eiz devez goude, e lavaras d'he zud : « Elec'h gouelan d'in, bezet laouen dre m'am eus breman eun trôn skedus en nenv. Aman on unanet gant an hini a garen war an douar eus holl nerz ma c'halon ! »\nAr c'hlanded a zo eul lilien, ne zav nemet en liorzou ar gristenien ! An dud glan eo êle an douar !\nAr pec'hed hudur a lak merk an aneval war an tàl. An hudurnez eo plijadur ar c'horf, ennan e-unan, evel m'eo an ourgouilh plijadur ar spered, ennan e-unan. Plijadur vrein ar spered ha plijadur vrein ar c'horf a ro an dorn, peurliesan, an eil d'eben :\nHag an den gante n'eo mui den.\nEul loen daou-droadek n'an eo 'ken !\nAr baganed, gwechall, a rê o Doue eus an hudurnez. En hon amzer, dre ar paperou hag ar skoliou, e karfed digas endro ar relijion bagan. Tadou ha mammou, tôlet evez war ar paperou a goue etre daouarn ho pugale ! Tadou ha mammou, tôlet evez en pesort skoliou lakat ho pugale : ene eur c'hrouadur a zo ken êz da strafilhan !\nDiouz ar vistri digristen hag ar sholiou dizoue,


Meurlarjez - Wikipedia\nMeurlarjez (eus Meurzh al larjez), pe Mallarje ha Mallarjez (e Treger), pe Mallarde (e brezhoneg Gwened), pe Meurzh al Lard, pe an Ened (e Douarnenez) eo anv an deiz, ur Meurzh, a zo 47 deiz a-raok Sul Fask er relijion gristen.\nMeurlarjez, war ur skritell stadunanat e 1914\n3 Dre ar Bed\n4 Krennlavaroù diwar-benn Meurlarjez\n6 Perak Mallarjez ha n'eo ket Malarje\nBetek ar bloavezhioù 1960 e oa urzh gant an Iliz da chom hep debriñ kig e-pad ar C'horaiz. An dra-se a oa ober vijil ha debret e veze pesked ha vioù e-lec'h kig. Pa groge ar C'horaiz d'ar Merc'her al Ludu e oa ar Meurzh just a-raok un devezh gouel hag e klaske an dud kaout dudi a-raok un amzer trist a-walc'h ma ne c'hallent ket kaout plijadur. Setu perak, er Grennamzer, e veze graet traoù sot evel kas loened d'an iliz.\nDen Paolig arouez an Ened e Douarnenez\nChomet eo bev kustum an dic'hizañ, pe treuzwiskañ, hag e meur a gêr ha kêriadenn e weler dibunadegoù tud treuzwisket. Maskloù a vez gant an dud hag aozet e vez balioù gant maskloù ivez. Gouelioù Meurlarjez, pe gentoc'h ar Meurzh Ened, pe an Ened e Douarnenez a zo chomet bev-mat.\nE Breizh-Izel e veze lidet Meurlarjez. E Kerne-Izel e veze graet ivez gant an Ened hag e veze poazhet kouignoù anvet "kouignoù an Ened". Er Vro-Vigoudenn e oa giz ar chotenn.\nDre ar BedAozañ\nMallarjez e kêr Kebek-Palez ar Bonhomme e 2011\nBrudet eo Meurlarjez Orleañs Nevez, e SUA, e Rio de Janeiro hag ivez e kêr Kebek, e-lec'h ma vez graet ar gouel en-dro d'ar Bonhomme Carnaval.\nKrennlavaroù diwar-benn MeurlarjezAozañ\nGwell un tamm bemdez / Eget re da Vallarjez.\nMalarjez e toull an nor, / Pask e-tal an tan.\nMallarjez, Mallarjez / Me 'garje 'vije bemdez / An eost div wech ar bloaz / Ha Gouel Mikael bep seizh vloaz.\nMar deuje Meurlarjez teir gwezh ar bloaz / E lakafe an dud da redek en noazh. War a seblant, n'eo ket e Rio de Janeiro hepken e oa ar c'hiz da foetañ arc'hant da lidañ Malarjez.\nMallarje ha Mallarde zo anavezet evel anvioù-tiegezh.\nPerak Mallarjez ha n'eo ket MalarjeAozañ\nGwelloc'h eo skrivañ Mallarjez gant daou-L dre ma teu diwar ar gerioù meur + larjez/lardez, R meur o vont da L. Lakaat ar Z a zo mat dre ma teu diwar ar ger larjez pe lardez,an druzoni loen.\nMeurlarjez, pezh-c'hoari gant Roparz Hemon.\nAdtapet diwar « https://br.wikipedia.org/w/index.php?title=Meurlarjez&oldid=1950394 »


Jacques Higelin © Maxppp - Ludovic Maillard\nDiffusion du vendredi 6 avril 2018 Durée : 10min\nRentet e oa enor da Jacques Higelin. Deuet e oa meur a wech ar c'haner e Breizh. Komzet hon oa ivez diwar-benn ar glyphosate. Da heul e oamp bet da reportajiñ da Vrest da geñver pred diwezhañ ar Cantoche er straed Jean Jaurés.\nAet eo da Anaon Jacques Higelin\n"Ur mell arzour" e oa hervez Patrick Bruel. "Jentil ha barrek" e oa hervez Benjamin Biolay. Alies e oa bet gwelet Jacques Higelin b'ar vro ivez. Deuet e oa da skouer e 2006 e Lanarster evit ar Fete de l'Huma. Klevet e oa bet c'hoazh en Erer Kozh pe c'hoazh e 2013 e Gouel Penn ar Bed. Aboe pell e oa boaz Jacques Higelin da zont b'ar amañ evit sonadegoù met ivez evit kemer perzh da stourmoù-zo. Pennadoù-komz gant Gilles Servat hag Herri Gourmelen.\nDa lenn / Jacques Higelin : un habitué de la Bretagne\nGlyphosate : echu o labour gant an deputeed\nHervez rentañ kont an deputeed diwar-benn ar c'helaouiñ evit pezh a-denn al louzeieir kimiek ne dlefe ket bezañ ken ledan an dachenn. Gwelloc'h avat vezo roet da c'houzout an drouk a ra implij al louzeier-ze. Yannick Kerlogot, depute Ar Republik war Raok eus kornad Gwengamp a gemere perzh er bodad enklask.\nPred diwezhañ ar Cantoche e straed Jean Jaurés\nDeuet e oa mare pred diwezhañ ar Cantoche, straed Jean Jaurés e Brest. Hiriv da verenn e oa e Brest. An ti-drebiñ kenskoazell a rank dilojañ da Rekourañs. Digoret oa bet daou vloaz-zo. Savet oa freuz ha reuz gant ar perc'henn etre daou. Padal berzh a rae er c'harter. Reportaj Jañ-Luk Bergot.\nDiffusion le jeudi 3 octobre 2019 de 19:00 à 19:10


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mairead Farrell) (KildareStreet.com)\nResults 1-20 of 836,786 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mairead Farrell)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Mairead Farrell)


Replay du lundi 19 août 2019\nLundi 19 août 2019 à 19:00 - Mis à jour le mardi 20 août 2019 à 7:31\nWar o marc'h houarn emañ muioc'h eget 6 000 den abaoe disul, o kemer perzh e Pariz-Brest-Pariz. Ha kalz a dud a youl vat a zo e Breizh evit degemer anezhe. Brezhonegerien a bep seurt a zo e Karaez er sizhun mañ evit ur staj savet gant ar Falz. Lod oute a zeu eus pell a-walc'h.\nYvon Guillossou eo prezidant a-enor klub marc'h houarn ar Poc'hêr. © Radio France - Léo Rozé\nMiliadoù a rederien a zo war o marc'h-houarn etre Pariz ha Brest. War hentoù Breizh emañ an darn vrasañ oute. Lod zo tremenet da vBrest dija. 6 600 sportour a gemer perzh er redadeg mañ abaoe disul. E kerioù 'zo staliet lec'hioù degemer, e-giz e Karaez. Yvon Guillossou eo prezidant a-enor klub marc'h-houarn ar Poc'hêr. Hag a youl vat emañ er sizhun mañ. Chom a ra digor al lec'h degemer e-pad pell.\nPennad-komz gant Yvon Guillosou\nBrezhonegerien a bep seurt a zo e Karaez er sizhun-mañ\nBodet ez eus brezhonegerien da geñver ur staj war ar yezh e Karaez. Aozet eo ar staj mañ gant ar Falz, e Kerampuilh, e-pad ar sizhun. Kentelioù a zo kinniget gant ar gevredigezh d'ar 55 stajiad, abadennoù all a zo ivez. An holl a chom da zebriñ ha da gousket el lec'h. Ha deuet ez eus tud eus pell a-walc'h. E Lyon emañ o chom Mael, da skouer. N'en deus ket bevet e Breizh morse. Met dont a rae da welet e dud kozh er C'hab bep bloaz e-kerzh ar vakansoù. Ha klask a ra chom tost eus ar brezhoneg.\nPennad-komz gant Maël o chom e Lyon


Pajenn:Troude ha Milin - Ar marvailler brezounek.djvu/234 - Wikimammenn\nPajenn:Troude ha Milin - Ar marvailler brezounek.djvu/234\nevit diskouez d’e-hoc’h ne lavarann ket a c’hevier, e karfenn eureuji d’e-hoc’h. Ne dalv ket d’in lavaret a-vad, rak ne ve ket kavet beleg e-bed er vro-ma. — Ma na vez ket kavet ama, e vezo kavet e leac’h all, ha kredi a rann, eme al loen, ne c’hellfet ket miret ne eureujfemp, pa’z ounn evit lavaret ar pez am beuz c’hoant.\nSetu neuze hag hi ho daou ha dont adarre da di ann tad da c’houlenn out-han aotrea dimezi. He-man ne viraz ket, dre ma wele e voa red mad d’ezhan. Kredi a rea oc’h-penn, eur weach ma vije dimezet he verc’h gant al loen, e choumje er vro, pe da vihana e c’hellje hen, he zad, mont da choum gant-hi d’he zi. Ann dra-ze a roe kalz a fisians d’ezhan, he dre-ze ez eaz gant he verc’h hag al loen da gaout ann aotrou persoun, da c’houzout diout-han hag hen a eureujfe anezho.\nAnn aotrou persoun, pa glevaz petra voa, a lavaraz ne voa ket evit kemeret ar garg-ze dindan he galotenn, hag e voa red mont hueloc’h. Ar re-man neuze a ieaz da gaout ann aotrou ’nn eskop a lavaraz ive ne voa ket evit ober traou er c’hiz-ze. Ann arc’heskop goude a lavaraz, evel ar re all, ne voa ket roet ar garg d’ezhan da zimezi eur gristenez gant eul loen iskiz.\n— Mad ! mad ! eme al loen neuze ; gwella tra a c’houfemp da ober, hag ar berra ivez, eo mont da Rom da gaont ann Tad sentel ar Pab ; hag ar re-man enn hent hep dale. P’en em gavchont dirak ar Pap, he-man a c’houlennaz digant ar plac’h\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/234&oldid=114282 »\nKemmoù diwezhañ degaset d'ar bajenn-mañ d'an 4 Meu 2018, da 21:11.


Kaozeal:Ostrakism - Wikipedia\nNe gomprenan ket da vomm "(Implij a zo un reizhadenn lennegel)" []. Met ur "reizhadenn lennegel" a gavan dereat en un holloueziadur. Met gallout a rez goulenn ali tud all. Bianchi-Bihan 25 Mae 2007 da 22:42 (UTC)\ndin me eo reishoc'h an droienn "an tamm ouzh" na bout eo rannyezhel rak eben n'eo, da'm soñj ha betek ma vo diskouezet ur skouer gontrol din, nemet ur reizhadenn yezhadurour na glot gant brezhoneg komzet ebet. Kement-se zo degas kemm en ur yezh evit he lakaat da glotañ gant teoriennoù. Gwall blij ket din. A-du-arall eo ken peurunvan an eil hag eben hervez ar reizhskrivadur.--Kadwalan 25 Mae 2007 da 23:30 (UTC)\nSkouerioù kontrol goulennet, skouerioù kontrol roet[kemmañ ar vammenn]\nUr reizhadenn yezhadurour na glot gant brezhoneg komzet ebet? Gwelloc'h e vije diwall a-raok embann soñjezonoù ken divrall! Un toulladig skrivagnerien n'int ket ali ganit:\nN’eo ket aonik an tamm ac’hanon, EZM 58 (Ur sac'had marvailhoù, Ivon Krog)\nDiskredik an tamm anezhañ (anezhi), EZM 75 (117)\nEvurus an tamm anezhañ, MINNA 205 (Ernest ar barzhig)\nHag eñ, kurius an tamm anezhañ, a c’houlennas perak, SK 27\nKen laouen an tamm anezhañ ma paeas ur picherad, EZM 10\nAr gigerien a oa laouen an tamm anezho EZM 61\nNa me zo laouen an tamm ac’hanon! KLAM 26 (Kleñved ar medalennoù, Ivon Krog)\nPaotred leal hag eeun an tamm anezho, EK 2/224 (Emgann Kergidu)\nMezhek an tamm anezhi, EZM 127\nReut an tamm anezhañ, MINNA 215\nHa rok an tamm ac’hanon zoken, EK 2/229\nRok an tamm anezhañ, EZM 55\nRok an tamm anezhi, EZM 160, KLAM 44\nRok an tamm ac’hanoc’h, a gav din, EK 2/52\nRok an tamm anezho, EK 1/37\nHonnezh a zo vif an dro anezhi, elle a la riposte prompte, TBP 2/545 (Jules Gros)\nYezhadurourien milliget!Bianchi-Bihan 25 Mae 2007 da 23:50 (UTC)\nAdtapet diwar « https://br.wikipedia.org/w/index.php?title=Kaozeal:Ostrakism&oldid=815013 »\nKemmoù diwezhañ degaset d'ar bajenn-mañ d'an 20 Gwe 2010, da 20:32.


Kaozeal:Aloubadeg Rouantelezh Naplez (1806) - Wikipedia\nKaozeal:Aloubadeg Rouantelezh Naplez (1806)\nMa kav d'an implijerien ez eus ur gudenn en anv (anv a gaver e meur a bennad) ra deuint da reiñ o ali amañ, da glask un diskoulm dezho holl. Bianchi-Bihan (kaozeal) 25 Ebr 2020 da 16:59 (UTC)\nSetu ar mestr o reiñ aotre d'e lakizien da zont amañ da reiñ o ali ha da glask un diskoulm. Klaoustre e vint niverus o teredek da fistoulat o lost dirazañ da heul e c'hwitelladenn. 2.14.71.166 25 Ebr 2020 da 18:48 (UTC)\nYa, ur boaz eo er wiki goulenn ali ar genlabourerien all ... ali an drailherien hag harellerien avat n'em eus ket ezhomm anezhañ. Dec'h n'ez poa graet nemet ober reuz a-hed hag a-dreuz e-keit m'am boa savet, daoust d'az loustoni, un dek pennad bennak.\nBianchi-Bihan (kaozeal) 26 Ebr 2020 da 08:31 (UTC)\nAdtapet diwar « https://br.wikipedia.org/w/index.php?title=Kaozeal:Aloubadeg_Rouantelezh_Naplez_(1806)&oldid=1872672 »\nKemmoù diwezhañ degaset d'ar bajenn-mañ d'an 26 Ebr 2020, da 08:31.


JEAN-MICHEL SALAUN: Rener ar servijoù teknikel eo-eñ. Karget eo da genurzhiañ al labourioù divizet gant an dilennidi. Renkañ a ra al labour e skipailhoù gant gwazourien ar servijoù teknikel. Labourioù dibar : servij an dour (krouiñ rouedadoù, kevreañ an tiez ouzh ar rouedad dour mat da evañ, kempenn 120 km ar rouedad da gas an dour mat da evañ da war-dro 1400 a dud koumanantet), servij ar yac’husaat, labourioù a bep seurt war savadurioù ar gumun, sklêrijennadegoù an Nedeleg, kempenn ar glasvezegoù, kempenn an dachenn-gampiñ ha traonienn Pondarm.\nLAURENT LECLERC: Gwazour teknikel eo-eñ, ha karget eo eus hollad an dafar (trakteurien, stroborelloù, kirri ha dafar bihan). Karget eo eus ar servij yac’husaat, kempenn a ra ar poulloù-dour, ha sevel a ra konterioù an dour mat da evañ.\nLOÏC SEGALEN: Oberataer eo-eñ, ha karget eo da gempenn ar sportva (sal an holl sportoù, sal liezimplij, ti ar vugale) hag an tachennoù mell-droad. Karget eo ivez da labourat war ar savadurioù ha da gempenn ar salioù. Hennezh eo ar gwazour a zo karget eus ar surentez (G.K.S).\nYANNICK ABALEA: Gwazour teknikel eo-eñ, karget da gempenn an hentoù (120 km) : rezañ a ra bordoù an hentoù, skarzhañ ar fozioù, diskourrañ ar gwez, lakaat an dour da redek e korzennoù, stouvañ an toulloù en hentoù. Hennezh eo blenier pennañ an traktor-pal.\nANDRÉ LE FUR: Gwazour teknikel eo-eñ, karget eo eus savadurioù ar gumun hag eus an hentoù. Bleinañ a ra ijinennoù ivez. Hennezh eo a ra al labourioù mañsonañ war savadurioù ar gumun.\nLAURENT LE GOFF: Gwazour teknikel eo-eñ, karget eus ar glasvezegoù. Karget eo da grouiñ glasvezegoù nevez, da gempenn traonienn Pondarm, lodennaouegoù ar bourk, da skubellañ ha da zilouzaouiñ gant ur mekanik (lipco, mekanik dre vurezh).\nSad. 21 mae\nOrg : APEL Ecole Sainte-Famille\nSad. 28 mae


William Dampier (1651 – 1715), a oa merdeer ha morlaer saoz. Bez' e oa ivez skrivagner hag arseller skiantel. Ar Saoz kentañ eo hag a dresas kartennoù eus Holland Nevez (anv kent Aostralia) ha Ginea Nevez. Kas a reas div veaj en-dro d'ar bed ha leuskel e anv d'un enezeg en Aostralia ar C'hornôg.\nWilliam Dampier, merdeer ha morlaer saoz\nEil beaj Dampier en-dro d'ar bed, 1699-1701\n2 Beaj kentañ\n3 Ergerzhadeg e bourzh ar Roebuck\nGanet e oa William Dampier e Somerset e miz Eost pe miz Gwengolo 1651. Mont a reas da vartolod da 16 vloaz ha kemer perzh en emgann Schooneveld e 1673. Goude bezañ graet meur a vicher (evel merour en ur blantadeg e Jamaika) e tistroas da vartolod.\nE 1679 en em lakaas en akipaj ar boukaner Bartholomew Sharp. Pakañ a rejont listri spagnol er Meurvor Habask hag arsailhañ trevadennoù e Perou. E 1683 e oa Dampier gant John Cooke oc'h arsailhañ trevadennoù spagnol e Perou, en inizi Galápagos hag e Mec'hiko. Dastum a rejont listri ha boukanerien betek kaout ul lestraz a 10 bag. E 1686, asambles gant ar c'habiten Charles Swan, e treuzas ar Meurvor Habask evit mont da arsailhañ reter an Indez. E 1688 e oant war aodoù Aostralia ha Dampier a gemeras notennoù diwar-benn al loened, ar plant hag an dud a veve eno. D'ar memes bloaz e tilestras gant daou geneil war unan eus inizi Nikobar. Distreiñ a reas da Londrez e 1691.\nErgerzhadeg e bourzh ar RoebuckAozañ\nBrud a dapas gant embann e deizlevr (New Voyage Round the World) e 1697. E 1699 e voe lakaet da gomandant ar Roebuck gant ar gefridi ergerzhet aod reter Holland Nevez (Aostralia). Eno e kemeras notennoù hag e tapas standilhonoù eus plant ha loened ar rannved-se. Tremen a reas dre Dimor, Ginea-Nevez, Hannover-Nevez, Iwerzhon-Nevez ha Breizh-Nevez.\nD'an 21 a viz C'hwevrer 1701 ec'h eas ar Roebuck d'ar strad e-kichen enez Ascension ma chomas Dampier gant e akipaj e-pad 5 sizhunvezh a-raok bezañ saveteet d'an 3 a viz Ebrel.\nPeter Meazey,Saint-Malo Cap Horn, la route de l'argent, Astoure,2005\nAdtapet diwar « https://br.wikipedia.org/w/index.php?title=William_Dampier&oldid=1729539 »\nDernière modification le 1 Kzu 2016, à 13:46\nKemmoù diwezhañ degaset d'ar bajenn-mañ d'an 1 Kzu 2016, da 13:46.


An arc'hant e Diwan.\nPetra 'vez graet gantañ ?\nAbaoe he derou ez eo Diwan un dae ha kalz a vretoned o deus divizet e gas da benn asambles : ober ar pezh he dije ranket ar Stad ober abaoe 100 vloaz evit ar brezhoneg. Staliañ ar sistem desevel en hor yezh evel ma vez graet evit pep yezh, stummañ ar vistri, digeriñ skolioù, sevel dafar kelenn, arc'hantaouiñ ar c'hlask war ar yezhoù, h.a .... Da gentañ hep skoazell bublik, he deus Diwan unanet ar youloù-se, goulennet arc'hant; deuet eo a-benn da vevañ. Hiziv, daoust d'ar stad kemer ul lodenn eus ar garg, ne c'hell ket Diwan bevañ hep skoazell arc'hant : ne c'houl ket an Deskadurezh Stad klevet eus digeriñ skolioù nevez, arc'hantaouiñ postoù sturiañ, -merañ, -krouiñ dafar pedagogel. Se zo kaoz e vez kaset bep miz o skoazell gant meur a viliad tud evit harpañ Diwan.\nReiñ arc'hant da z/Diwan ha tailhoù.\nN'eo ket barrek Diwan evit resev an taos-deskargiñ, profiñ-arc'hant pe paeronañ ur gevredigezh mat d'an holl a zo an doareoù nemeto a zere outi. an embregerezhioù, ganto gounidoù, a zo aotret da reiñ betek 2,25% eus sifr e aferioù da z/Diwan. Da dennañ eo ar sammad-se diouzh ar gounid dindan tailhoù an embregerezh. Un digresk a 50 % eus an tailh eo posupl kaout ma ne 'z a ket en tu all da 6 % eus ar c'horvoder dindan tailhoù.\nDoareoù all da skoazellañ Diwan.\nPouezet 'vez gant Diwan, evel-just, war an treuzvankadennoù miziek ma oa aet (ha ma 'z aio c'hoazh) Diwan war-raok ganto, e penn kentañ-tout, dre o c'hementad hag o ingalded. Skoazellañ a reot Diwan ivez dre reiñ dezhi anvioù ha chomlec'hioù tud, aozadurioù pe embregerezhioù a c'hallfe degas o harp. Hag evel-just, c'hwi 'vo kannaded wellañ Diwan. Plijout a ra ho skol deoc'h, komzit anezhi en-dro deoc'h. Roit da vurev an AEP anvioù ar familhoù anavezet ganeoc'h hag a c'hallfe bezañ dedennet. Tu 'vo da gas ur baperenn-vruderezh dezho, pe pediñ anezho evit an " dorioù digor " pe da zont da welet ar skol.


Pajenn:Morvan - Kenteliou hag istoriou a skuer vad evit ar Vretoned, 1889.djvu/73 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/73\nblat guers pe zaou evit kimiada dioc’h ar Vretoned. Kerkent ha ma voant diskennet eta en em lakejont da gana evit lavaret kenavezo, ha pidi calon Jesus da vont gant ar Vretoned d’ho ren beteg ar gear.\nUnan bennag euz ar Vretoned o doa gouezet petra o doa sonch pardonerien Laval da ober, hag an Tad Dore en doa savet ive eur c’houblat guerz ; evelse ar Vretoned a c’hellas respont ive e guers d’ho c’henpardonerien a Laval.\nGoudeze, o tiblas, Lavaliz ha Bretoned a gane c’hoek cantig ar Galon Sacr.\nDestumet e calon Jesus, en em gaver e guirionez breudeur.\nEun all a zo bet sebezet o velet ar jeneral Charet o vont da gommunia hag o tont goudeze, an daelou en he zaoulagad, da boket d’he baniel ha d’he briata. Daou c’hant antercant zouav a ioa oc’h heul Charet, hag a ra oll evel ho Jeneral ; mont a reont a renk da reseo ho Doue, ha goudeze e teuont ive an eil varlerc’h egile, da boked d’ar baniel-ze, baniel ar galon sacr, bet gantho var an dachen a vrezel, ruziet ha livet gant goad ho c’hamaradet. Hag an oll zouaved calonek-ze a vouele puil, ha kement a ioa var al leac’h a zirede ive an daelou euz ho daoulagad. Nag a zaelou a zevosion ne deus ket scuillet eno ! Nag hen a voa eno birvidig an oll galonou ! Leanezed Paray eo o devoa brodet baniel ar zoua-\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/73&oldid=161663 »\nKemmoù diwezhañ degaset d'ar bajenn-mañ d'an 8 Mae 2020, da 10:04.


Diforc'hioù etre adstummoù "Cesare d'Este" - Wikipedia\nDiforc'hioù etre adstummoù "Cesare d'Este"\nCesare d'Este (kemmañ)\nStumm eus an 28 Mez 2014 da 19:36\n694 okted ouzhpennet , 6 vloaz zo\nStumm eus an 28 Mez 2014 da 19:23 (kemmañ)\nStumm eus an 28 Mez 2014 da 19:36 (kemmañ) (dizober)\n[[File:Cesare d'Este Gemälde von Cesare Aretusi.gif|thumb| 285px|Cesare d'Este ]]\n'''Cesare d'Este''' ([[Ferrara]] en 1561 – [[Modena]] e 1628) a oa [[dug Modena]] ha Reggio adal 1597 betek e varv. E-kerzh e ren eo e voe kollet [[dugelezh Ferrara]] gant an [[Tiegezh d'Este]].\nGanet e oa e [[Ferrara]], ha mab oa da [[Alfonso d'Este, markiz Montecchio]], pevare mab [[Alfonso Iañ d'Este]], hag a oa kenderv da [[Alfonso II d'Este]], [[dug Ferrara]] ha Modena. E vamm e oa [[Giulia della Rovere]] (1525-1563), merc'h da [[Francesco Maria della Rovere]], dug Urbino. <br> />\nPa varvas [[Alfonso II d'Este]], divugel, e miz Here 1597, e tegouezhas an dugelezh gant Cesare.\nPa varvas an dug [[Alfonso II d'Este]], divugel, e miz Here 1597, e tegouezhas dugelezh Ferrara gant Cesare. Anavezet e voe al legadenn gant an Impalaer Santel Rodolf II, hogen gant ar pab Klemez VII ne voe ket. Ha Ferrara a oa douar d'ar pab, pa ne oa ket Modena, Carpi ha Reggio Emilia, ha se zo kaoz e voe adkemeret dugelezh Ferrara gant ar pab e 1597, goude ma reas Cesare e seizh gwellañ da gaout skoazell digant stadrenerien Europa.\nKollet e voe dugelezh Ferrara gantañ avat e 1597 ha mont a reas da chom da gêr Modena gant e lez, e miz Genver 1598.\nMont kuit a reas neuze Cesare gant e lez da chom da gêr Modena, e miz Genver 1598. Bec'h en doe er bloavezhioù kentañ: al lojeiz fall er c'hastell krennamzerel, tabutoù etre uhelidi eus Modena hag ar re eus Ferrara, arnodoù Marco Pío de Sassuolo da gaout emrenerezh, ar brezel a-enep [[Lucca]] da c'houzout gant piv ez afe [[Garfagnana]].\n==Dimeziñ ha bugale==\nAdtapet diwar « https://br.wikipedia.org/wiki/Dibar:MobileDiff/1580947 »


Journal de Renaud Camus, dimanche 6 octobre 2013\ncréée le lundi 7 octobre 2013, 23 h 07Dimanche 6 octobre 2013, minuit et demi. John Aubrey, le biographe, quand il apprenait qu’un détail d’une de ses courtes biographies était faux, ~~~~~~~ ~~~~~ ~~~ ~~~~~~ ~~~’~~~ ~~~ ~~~~~~~ ~~~~~~ ~~~~~ ~~~ ~~~~~~~~~~~ ~~~~ ~~~~ ~~~~~~. Ce qui était ~~~~ ~~~~~~ ~~~~. ~~~ ~~~~ ~~’~~~~~~~~~~~~, ~~’~~~~~~ ~~’~~~~~~~~~ ~~~ ~~~ ~~~~~~~ (~~~ ~~~ ~~’~~~~~~~…), ~~~~ cheminement.\nDans ~~~ ~~~~ ~~~ ~~~~~~~ ~~~~~~~~~, ~~~ ~~~~~~~~~~~~~~ ~~~~~~~~~, ~~~ ~~~~~ ~~~~ Chaloner répandait des ~~~~~~~~ ~~~ ~~~~~~, ~~~~~ ~~~ ~~~~~~~~~~ ~~~ ~~~~~~~~~~~~ ~~~~~, ~~~~~ ~~~~~~~~~~ ~~’~~~~~~-~~~~~ ~~~~~ ~~~~~ ~~~ ~~~’~~~~~~ ~~~~~~~~ ~~~~~~~~~, ~~~~~~~~ ~~~~~~ ~~~~~~~~~~~, ~~~ ~~~’~~~~~~ ~~~~~ vie.\nL’article ~~~ ~~~~~ Mahrane dans Le Point ~~~~~ ~~’~~~~~~ ~~’~~~~ ~~~~~~~~~~~ ~~~~ ~~~ ~~~~~ ~~~~~~~~ ~~~ ~~~~~~ ~~~ ~~’~~~-~~~~~~~~. “~~~~~~~~~~”, ~~~~ ~~’~~ ~~~~~~~~ ~~~~ ~~~~~~~ ~~~~~~~~, ~~’~~ ~~~~~~~ « ~~~~~~~~~~~~~ ~~~~~~~ ». ~~~~~~~~~ ~~~~~~~ (~~~~ était à Belle-Fontaine ~~~~ ~~~~) ~~~~ ~~~~~ ~~~~~~~~ ~~~~ ~~~~~~ ~~~~~~~~~~~~~ (~~~~ aussi) :\n« Avons-nous ~~~~~~~~~ ~~~ ~~~ ~~~~~ ~~~~~~~~ ? ~~~~~~ ~~~~ ~~~~ ~~~~~~ ~~~~~~~, ~~~~~~ ~~~~~~~~~~ ~~~~ ~~~ ~~~~ ~~~~~ ~~~~~~~ il y a ~~~~~~~~~ ~~~~~~~, ~~~ ~~~~~~ ~~ ~~’~~~~~~ (~~~ ~~~~ ~~~ ~~~~~~~~, ~~~~~-~~~ ~~~ ~~~~~~~~~), ~~~ ~~~~ ~~~~~~ ~~’~~~~~~~~~~~~~~, ~~~ ~~~~~~~~~~, ~~~ ~~~~~~~~~~~ ~~~~~~~~~~~ ~~~~~ ~~~ ~~~~~~~~~~~ ~~~~~~~~ — “Le grand remplacement ~~~~ ~~~ ~~~~~~~ ~~~~~~~~” — ~~~~~ ~~~~~~~~~~~~ ~~~~~~~ ~~~~~~, ~~ ~~~ ~~~~~~ ~~’~~~~ ~~~~~~~~~~~~ ~~~~~~ ~~~~~~~~~~~ ~~~~~~ ~~~ ~~~~~. ~~~ ~~~~ ~~~~~~~~ ~~~~~~~~ ~~~~ ~~~~~~ ~~~~~~~~~~~~~~, ~~ ses heures. Enfin ~~~ ~~’~~~~ ~~~~~~~~~ ~~~~ ~~~ ~~~~~~~, ~~~ ~~~~~~ ~~~~~~~, ~~~ ~~~~~~~~ ~~~~ ~~~ ~~~~~~~~, ~~’~~~~~~~~~ ~~ ~~~ ~~~~~ ~~~~~~ ~~~ ~~~ ~~~~ ~~~~~, ~~~ ~~~~~~ ~~~~~~~~~~~ ~~~ surtout, surtout, d’un ~~~~~~ ~~~~ ~~~~~~~~ ~~~~~ ~~~ ~~~~~, ~~~ ~~~~~ ~~~ ~~~~~~~ ~~~ peur.\n« Il ~~ ~~~~~~~ ~~~~~~~~~ ~~ ~~~~~ ~~~~ ~~~~ ~~~~~~~~~ ~~~ ~~~ ~~~~~~~~~ ~~~~ ~~~ ~~~~~ ~~~~~~~~, doublés d’une caractéristique ~~~ ~~~~~ ~~~~~~~~~~~~~~~ ~~~~~~~~~~~ ~~ ~~~ ~~~~~~~~~~~ ~~~~~~~~~~~~~ ~~~~ ~~~ ~~~~~~ ~~~~~~ ~~’~~~ ~~~~~~~ ; ~~~~~~~~~~~~ ~~~~ ~~~~~~ ~~~~~ ~~~~ ~~~~~ ~~~~~~~~ ~~~~~ ~~~~ ~~~ “~~~~~~~~~~~ ~~~ ~~’~~~~~~~~-~~~~~~~” soit un homme “~~~ ~~~~~~ ~~~~ ~~~ ~~~~~ ~~~~~ ~~~~~~”. ~~~ ~~~~~ ~~~~~~~ ~~’~~~~ ~~~~~~~ ~~~~~~ ~~~~~~~~ ~~’~~~~~-~~~~~ ~~~ ~~’~~~~~~~~~ ~~~~ ~~~ ~~~~~~~ ~~~~, ~~ ~~~~ ~~~~~ ~~~ ~~~~~~, ~~ rendre acceptable cet ~~~~~~~~, ~~~~~~~ ~~~~~~ ~~ ~~~ ~~~~~~~~~~ ~~~ neutre. »\n“Cassandre”, ~~~~ ~~~~~~~~~ ~~~~~~ ~~~ ~~~ ~~~~ ~~~~~ ~~~ ~~~~~~~~~ ~~~~~, ~~~~ ~~~ ~~~~ ~~’~~~~ ~~~~~ ~~~~ ~~~~, ~~~~~ ~~~~~~~~~, mais continue de ~~~~~~~~ ~~~~ ~~~~~~~ ~~~~~~ ~~~~~ ~~~ ~~~~~~ ~~~~~~~~~~~~~ ~~~~~ ~~~~~~~ ~~~~~ ~~~~ ~~~~~~ ~~’~~~~~~~~. ~~~~~~~~~~ ~~~~~~~~~ ~~~~~~~ ~~~ ~~~~~~~~ pas :\n« Après ~~~~~~~ ~~~~~~~~~~, ~~~ ~~~~~~~~~ ~~~ ~~~~~~~~~ ~~~ vain la relative ~~~~~~~~~~~ ~~~ ~~~~ ~~~~~~~~. ~~~~~ ~~ ~~~~ ~~~~~ ~~~~~ ~~~~~~~ ~~~ ~~~~~~~ ~~~~~~ ~~’~~~~~~ ~~’~~~ ~~~~~~ ~~~~~~~~ ~~~~~ ~~~~ ~~~~~~ ~~~~~~ ~~~~~ ~~~~ ~~~~~~~~, ~~’~~~ ~~~~~~~~~~~~~ ~~~~ aurait étendu névrotiquement ~~ ~~~ ~~~~~~~ ~~~~ ~~~~~~~~~~~ ~~~~~~~~~~~~ ~~~~~~~~~~~~ (~~~~ ~~~~~~~~ ~~’~~~~~~~~~ ~~~~~~~~ ~~~~~ ~~~~~~~~~~~~~~~~~ ~~~~~~~~~~~, ~~~~ ~~~~~~~~ ~~~ “~~~~~~~ ~~~~~~~~~~~~”, ~~’~~~~~~~~~ “~~~~~~~~~~~~~ ~~~ ~~~~~~~ ~~~~ ~~~~-~~~~~”). ~~~~~ ~~~~ empressement à démontrer ~~~~ ~~~~~~~ ~~~~~~ ~~~~ ~~~~~ ~~~ ~~~~~~ ~~~~ ~~~~~~~ ~~’~~~~~ ~~~~~~~, ~~~~~ ~~~~~~~~ ~~~ ~~~~~~~~ ~~~ ~~~~ ~~~~~~~~~~~~ ~~’~~~~ ~~~~~~~~~~~~~ ~~~~ ~~~ ~~~~~ ~~~~~~~ ~~ ~~~~~~~ ~~~ les œuvres de ~~~~~-~~~~~ ~~~~~~~~~~~ ; ~~~ ~~~~~~~~ ~~~~~~ ~~~~~~~~~~~~~ ~~~~~ ~~~ ~~~~~~~ ~~~~ ~~~~~~~ ~~~~ ~~~~~~ ~~ ~~’~~~~~~~~~ ~~~ ~~~ ~~~~~~~~~~~~~~. ~~~~~ ~~~ ~~~~~ ~~~~~~ ~~’~~~~~~, ~~’~~~~~~ ~~~ ~~’~~~~~~~~~, ~~~~~ ce qu’elle a ~~~ ~~~~~ ~~~~~~~~ ~~~ ~~~~~~~~~, ~~~~ ~~~~~~~~~~~ ~~~~~~~ ~~~~~ silence.\n« Personne ~~~ ~~~~~~ ~~~ ~~~~~~~~ ~~’~~~~~~~~~ ~~ ~~~ ~~~~~~~~ ~~~~~~~~~, ~~~~~ ~~~ ~~~~~~~ ~~~ ~~~~~~~~ ~~ ~~~~~~~~~~~~ ~~~ peu Renaud Camus. »\nJean-Paul ~~~~~~~~~~~, ~~~~~~~~~~ (~~~~~ ~~~~~~, ~~~~~ ~~~~), ~~~~~~~ ~~~~~~~~~ ~~~~ ~~~~~~ ~~~ “~~~~~~~~~” ~~~ ~~~~~~~ ~~~~~ ~~~~ ~~~~~~~~~ ~~~ ~~~~ ~~~~~~~ ~~~ ~~~~~~~ ~~~ ~~~~ ~~~~~~ ~~~~~~~-~~~~~~-~~~~ ~~~~~ cent de ce ~~~~ ~~~ ~~~~~~~~~~, ~~~~-~~~, ~~’~~~~-~~-~~~~~, ~~~~~ ~~~~ ~~~~~~~, ~~~ ~~~~~~~~~~~ ~~~~~~~~~~~, ~~~~~~~~~~~~~~~~ : ~~~~~ ~~~ Passage, ~~~~ ~~~ L’Inauguration, ~~~~~ ~~~ L’Amour l’Automne ? ~~~~~ ~~~~~~ ~~’~~~~ ~~ ~~~~ de prendre la ~~~~~~~~ ~~~ ~~~~~~ ~~. ~~~~~~~~, ~~~~ ~~~~~~ ~~~~~ ~~~~ ~~~ ~~~~~~~~~~~~ politique, ~~~~ ~~~~~~~~~~~. ~~~~~~~~~ ~~’~~~~~~~~ ~~~~ ~~~ ~~~~~~~~~~ ~~~~~~~~~~~ — ~~~~~~ ~~~, ~~~~~ ~~. ~~~~~~~~, ~~ la rigueur, mais ~~~~ ~~~~~ ~~~~, ~~~~ ~~~~~ ~~~ ~~~~~~~~~~~~~ : ~~~~~ ~~~ Du sens, ~~~~~ ~~~ Buena ~~~~~~ Park ~~~ ~~~~~, ~~~~~~~ ~~~~ ~~~~~, ~~~~~ ~~~ Passage. ~~~ ~~~~ ~~~ frappe, dit-il, est ~~~ ~~~~~~~~~~~~ ~~~~~~ ~~~ ~~’~~~~~~~~~. ~~~ ~~~~~ (~~~ ~~~~~~~ ~~~ peu…) :\n« Tout ~~~~~~ ~~~~~ ~~~~~ ~~~~ ~~~~~~~~ ~~~~~~ ».\nvoir l’entrée du dimanche 6 octobre 2013 et ses 3 images dans Le Jour ni l’Heure


Geriadur istorel ar brezhoneg - Wikipedia\nGeriadur istorel ar brezhoneg eo titl ar geriadur istorel savet gant Roparz Hemon hag embannet gant Preder e levrennoù adalek 1959. Ur geriadur brezhonek-gallek eo, gant skouerioù e-leizh, dre-se eo ur benveg a dalvoudegezh evit an droourien eus an amzer a vremañ. Adkemeret e oa bet e batrom gant Martial Ménard, p'en doa divizet sevel e c'heriadur treadegel eus ar brezhoneg lakaet enlinenn e 2016 gant Kuzul ar Brezhoneg dindan anv Devri gant harp skiantel Skol-Veur Roazhon.\nSavet en doe Roparz Hemon un reizhiad evit berraat titloù an testennoù brezhonek renablet gantañ. Implijet e vez ar reizhiad-se er geriadur treadegel, Devri, ivez.\n1 Doare kinnig\nDoare kinnig[kemmañ | kemmañ ar vammenn]\nHervez doare-skrivañ ar peurunvan emañ al labour (penngerioù, frazennoù), war-bouez ar gerioù studiet, hag ivez ar skridoù krennvrezhonek. Da skouer evit hegasiñ e kaver meneget "hegaçç, hegaçça, hegazi, hegasi".\nAr ger gouriz zo lakaet gourel, goude ma kaver skouerioù gourel ha benel; e Geriadur an Here eo lakaet benel, goude ma ne ro nemet skouerioù gourel; gourel e Geriadur Ménard.\nPa glasker ar ger proviñs e weler eo un anv benel; daoust da se eo lakaet gourel e Geriadur Ménard.\nEmbannadur kentañ :\nRann 1, Preder, kaier 9-10, 1959.\nRann 2 (biz - chipot), Preder, kaier 13-14, Gwengolo 1960.\nRann 3, Preder, kaier 22-23, 1961.\nRann 4, Preder, kaier 27-28, 1961.\nRann 5, Preder, kaier 33-34, 1962.\nRann 6, Preder, kaier 39-40, 1962.\nRann 7, Preder, kaier 43-44, 1962.\nRann 8, Preder, kaier 48-49, 1963.\nRann 9, Preder, kaier 55-56, 1964.\nRann 10 (ganedigezh - gouelan), Preder, kaier 67-68, Genver-C'hwevrer 1965.\nRann 11, Preder, kaier 74-75, 1965.\nRann 12, Preder, kaier 82-83, 1966.\nRann 13 (gwitod - higolenn), Preder, kaier 86-87, Eost-Gwengolo 1966.\nRann 14 (hik - izel), Preder, kaier 97-98, Gouere-Eost 1967.\nRann 15, Preder, kaier 103-104, 1968.\nRann 16, Preder, kaier 108-109, 1968.\nRann 17, Preder, kaier 121-122, 1969.\nRann 18 (klañv - korvigellus), Preder, kaier 132-133, Mezheven-Gouere 1970.\nRann 19, Preder, kaier 141-142, 1971.\nRann 20, Preder, kaier 151-152, 1972.\nRann 21, Preder, kaier 155-156, 1972.\nRann 22, Preder, kaier 165-166, 1973.\nRann 23, Preder, kaier 173-174, 1973.\nRann 24, Preder, kaier 183-184, 1974.\nRann 25, Preder, kaier 189-190, 1975.\nRann 26, Preder, kaier 193-194, 1975.\nRann 27, Preder, kaier 201-202, 1976.\nRann 28 (purjadurezh - reuzeul), Preder, kaier 206-207, Eost-Gwengolo 1976.\nRann 29 (reuziad - saouriñ), Preder, kaier 208-209, Here-Du 1976.\nRann 30 (saourus - skeiñ), Preder, kaier 211-212, Genver-C'hwevrer 1977.\nRann 31, Preder, kaier 215-216, 1977.\nRann 32, Preder, kaier 219-220, 1977.\nRann 33, Preder, kaier 221-222, 1977.\nRann 34, Preder, kaier 228-229, 1978.\nRann 35, Preder, kaier 230-231, 1978.\nRann 36, Preder, kaier 235-236, 1979.\nE 1958 e oa bet embannet gant Al Liamm Dafar Geriadur Istorel ar Brezhoneg, lizherenn A, en ul levr moulet.\nKendalc'het e voe an embann gant Preder.\nE 1959 e oa bet embannet al lizherenn B, en ur c'haier roneoskrivet.\nE 1976 e oa bet embannet ar c'hentañ kaier moulet, RANN 28, Purjadurezh - Reuzeul.\nE 1979 e oa bet embannet ar c'haier RANN 1, A-A-enep. Eil embannadur zo skrivet war ar golo.\nE 1978 e oa marvet Roparz Hemon. Hervez kont e talc'has-eñ da labourat ha d'ober reizhadennoù pa oa klañv-bras e dibenn e vuhez.\n↑ E kentskrid Dictionnaire français-breton, p. 14 : displegañ a ra M. Ménard en doe dastumet 10 000 pajennad notennoù e-doug 30 vloaz hag e teuas da reiñ d'an notennoù ar furm daveennet dibabet gant Roparz Hemon.\n↑ «Ar ger studiet hepken a vez lakaet dres evel m'emañ er skrid. Ar frazenn, avat, a vez lakaet en doare-skrivañ bremañ.» p. 12.\n↑ P. 1186.\nAdtapet diwar « https://br.wikipedia.org/w/index.php?title=Geriadur_istorel_ar_brezhoneg&oldid=1892463 »\nKemmoù diwezhañ degaset d'ar bajenn-mañ d'an 18 Gen 2021, da 19:46.


Pajenn:Imitation ar Verc’hes Vari.djvu/360 - Wikimammenn\nPajenn:Imitation ar Verc’hes Vari.djvu/360\nasten qet davantaich var ho meuleudiou an aviel pehini a barlant eus ar viriones-se, er ræson a guement-se eo ma ze aoualc’h ar guer-se ebqen evit servichout da fondamant d’an oll meuleudiou a aller da rei deoc’h.\nHo qalite a vam Doue n’en deo netra nebeutoc’h eguet un espeç allianç gant an Doue souveren.\nAn effet eus ar gallte a vam Doue a so tostaat, muia ma zeo possubl, oc’h ar galite memes a Zoue.\nAn espeç divinite-se he deus great deoc’h contracti gant Doue un allianç particulier, dre vertus pehini oc’h deut da veza merc’h an Tad, mam ar Mab, pried ar Speret-Santel, er feçon admirabl-se pehini ho tisting dioc’h an oll grouadurien-all, ha dre vertus an allianç-se e zoc’h veritablamant rouanes ar bed-oll, rouanes an evou.\nLavaret eo ganet Jesus a Vari, a so lavaret ne vel Mari nemet Doue dreist-hi.\nO Guerc’hes ha mam ! an hini eus an Æles pehini a basse an Æles-all e graçou hac e perfectionou, ne all beza nemet e renq ho servicherien, qement a so a zistanç etrezoc’hui hac hen.\nJugi a ran eus ho crandeur dre c’handeur ho mab, pehini, necessærement, a goues varnoc’h. Dre excellanç ar mab ec’h anaveser excellanç ar vam. Compren a ran eb poan\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/360&oldid=110296 »\nKemmoù diwezhañ degaset d'ar bajenn-mañ d'an 10 Kzu 2017, da 00:36.


Amman (عمان ʿAmmān en arabeg) eo kêr-benn rouantelezh Jordania. War-dro 2 125 400 a annezidi a oa enni e 2005 ; ha kêr vrasañ Jordania eo.\nOber a reer anv eus Amman er Bibl, gant an anv "Rhabbat Ammon". Aspadennoù eus an Henamzer gresian ha roman zo eno hiziv c'hoazh : brudet eo c'hoariva roman kreiz kêr da skouer. Da vare ar Romaned e veze graet "Philadelphia" anezhi.\nGoude mare an Impalaeriezh roman e teuas Amman da vezañ ur gêr hep kalz a bouez. Goude ar Brezel-bed kentañ, pa oa Jordania dindan beli ar Rouantelezh Unanet, e teuas da vezañ ur gêr vras en-dro. Hag e 1946 e teuas da vezañ kêr-benn ar stad dizalc'h nevez.\nKreskiñ a reas kalz an niver a dud en Amman, goude ar brezelioù etre Israel hag ar broioù arab e 1948, 1967, ha 1973, gant an niver bras a repuidi palestinat a erruas e kêr. E 1970 e voe emgannoù er straedoù etre ar repuidi-se ha nerzhioù polis hag arme Jordania.\nGevellet eo Amman gant :\nJeddah (Arabia Saoudat)\nAdtapet diwar « https://br.wikipedia.org/w/index.php?title=Amman&oldid=1862810 »\nDernière modification le 8 Gen 2020, à 13:49\nKemmoù diwezhañ degaset d'ar bajenn-mañ d'an 8 Gen 2020, da 13:49.